Jeremić: Pogrešno što se odustalo od rezolucije o Kosovu\nBeta\t04.12.2017 15:39\nPredsednik Narodne stranke Vuk Jeremić izjavio je da smatra da je bila pogrešna odluka što se 2010. odustalo od rezolucije o Kosovu pred UN\n"O tome da je donesena odluka o promeni rezolucije, iz Beograda sam obavešten veče uoči glasanja za koje kome sam osigurao većinu za naš originalni tekst. Bio sam u šoku i pokušao da stupim u kontakt sa Beogradom", rekao je Jeremić u intervjuu za portal Fakti.\nZvanični Beograd je u septembru 2010. noć pred glasanje u Generalnoj skupštini UN odlučio da odustane od prvobitne rezolucije o Kosovu i Metohiji i da izadje sa kompromisnim predlogom dogovorenim sa Evropskom unijom.\n"Niko nije hteo da mi se javi, niti da odgovori na brojne poruke dramatičnog sadržaja koje sam im slao svim dostupnim kanalima. Znali su šta mislim, a to mislim i sada ta odluka je bila potpuno pogrešna", prepričao je nekadašnji šef diplomatije dogadjaje od pre sedam godina.\nGovoreći o odluci da se zatraži savetodavno mišljenje Medjunarodnog suda pravde kroz rezoluciju Generalne skupštine UN, on je rekao da je to bila odluka državnih organa, a ne bilo čiji lični hir.\n"To je uradjeno da bi se kupilo vreme, jer su neposredno posle proglašenja nezavisnosti, pod žestokim diplomatskim pritiskom SAD i drugih uticajnih zemalja, počela da pljušte priznanja takozvane Republike Kosovo. Traženjem savetodavnog mišljenja, taj proces je značajno usporen, i stvorila se prilika da to vreme iskoristimo za diplomatsku aktivnost", rekao je Jeremić.\n"U našem konkretnom slučaju, pronadjena je 'kvaka' tako što je sud zaključio da 'akt o proglašenju nezavisnosti ne krši medjunarodno pravo. Medjutim, u isto vreme, sud je rekao i da to nije način kojim je moguće uspostaviti državnost, kao i podvukao ključnu važnost Rezolucije 1244 u tom kontekstu", zaključio je Jeremić.


Hrvatska kažnjava Google sa tri miliona evra? - Nova ekonomija\nHrvatska kažnjava Google sa tri milio...\nNakon što je francuska Državna komisija za informatiku i slobode (CNIL) izrekla Google-u kaznu od 50 miliona evra zbog netransparentnosti u korišćenju ličnih podataka građana za usluge ciljanog oglašavanja, hrvatski stručnjak kaže da bi američkog tehnološkog diva verovatno mogla kazniti i hrvatska Agencija za zaštitu ličnih podataka (AZOP). Naravno, trebalo bi da pre toga sprovede istragu kao što je to učinio i CNIL.\nStanko Cerin, osnivač kompanije Ostendo Consulting i stručnjak za informacionu bezbednost, smatra da bi u Evropi nakon francuske odluke mogao uslediti niz kazni protiv Google-a na osnovu načela konzistentnosti, kojim se, prema GDPR-u, moraju voditi nadzorna tela.\nPrimenjujući to načelo, AZOP bi možda mogao hrvatski budžet dopuniti sa 2,95 miliona evra Google-ovog novca zbog kršenja prava na zaštitu podataka Hrvata, smatra Cerin. Do mogućeg iznosa kazne došao je na osnovu francuskog slučaja, piše Jutarnji list.\nTo je prvi tako velik iznos kazne donesen prema evropskom GDPR-u (Opšta uredba o zaštiti podataka, koja se primjenjuje od maja prošle godine), a Google je najavio žalbu francuskom visokom upravnom sudu. Francuska komisija prvo je evropsko telo za zaštitu ličnih podataka koje je kaznilo američku internet kompaniju na temelju te uredbe. Razlog: netransparentnost, neadekvatno informisanje i nepostojanje valjanog pristanka na to da Google koristi njihove lične podatke za personalizovano oglašavanje.\nCNIL je sproveo istragu nakon što je prošle godine primio dva prigovora – jedan od udruženja None Of Your Business (NOYB) i drugi od La Quadrature du Net (LQDN), na osnovi iskustava korisnika kada su otvarali Google račun pri konfiguriranju svog mobilnog telefona koristeći operativni sistem Android. NOYB je podnio i prigovore zbog obrade ličnih podataka Facebooka, Instagrama i WhatsAppa u četiri različite zemlje EU.\nEU traži od Fejsbuka, Gugla i Tvitera da više r...\nVreme je da Gugl i Fejsbuk plate svoj deo porez...\nPodnete tužbe protiv Gugla zbog praćenja korisnika\nGugl uložio žalbu na kaznu od 4,3 milijarde evra\nBelgija će tužiti Gugl zbog vojnih lokacija\nHrvatska među zemljama s najnižom stopom zaposl...


Porezna uprava još kvalitetniji servis za građane – Magazin Plus\nHome/Porezna uprava još kvalitetniji servis za građane\nPorezna uprava još kvalitetniji servis za građane\nMidhat Arifović, direktor Porezne uprave Federacije Bosne i Hercegovine, izjavio je danas u Sarajevu da je željeni cij te institucije da postane kvalitetniji servis za građane, koji oni ne treba da doživljavaju samo kao instituciju s represivnim mjerama.\nArifović navodi da Uprava želi tehnološki osavremeniti njene usluge i time olakšati poreznim obveznicima administrativne teškoće, ali je za tehnološko osavremenjavanje potrebno više budžetskog novca, ističe on.\n“Uprava želi i partnerske odnose s poreznim obveznicima, naročito s onima koji uredno izmiruju obaveze”, kaže direktor.\nOn je to kazao tokom seminara koji je Uprava organizirala u Sarajevu za velike porezne obveznike – finansijske organizacije i osiguravajuća društva o transfernim cijenama i primjeni sporazuma o izbjegavanju dvostrukog oporezivanja.\nNa ovaj način Porezna urava FBiH želi da ukaže na neophodnu edukaciju menadžmenta i zaposlenika i da pruži pomoć u edukaciji u oblasti primjene poreznih zakona radi prevazilaženja tekućih problema u praksi i unapređenja sistema poslovanja.\nOvo je samo jedan vid aktivnosti Porezne uprave čiji je cilj jačannje partnerstva s poreznim obveznicima i kontinuirano unapređenje pružanja kvalitetnih usluga te pomoć u rješavanju nejasnoća i problema, navode iz Porezne uprave FBiH.\nVideo: Medresa "Osman-ef. Redžović" - Posljednji rad dan reisu-l-uleme Mustafa Cerić


Mirković: SNS ce u narednih 48 sati saopštiti ime kandidata\nTanjug 11. juna 2022. 18:19\nBEOGRAD – Šef odborničke grupe “Aleksandar Vučić – Zajedno možemo sve” u Skupštini grada, Aleksandar Mirković izjavio je danas da će SNS u narednih 48 sati saopštiti ime kandidata za gradonačelnika Beograda.\nMirković je u skupštini rekao da očekuje da će i sam izbor gradonačelnika biti mnogo pre isteka zakonskog roka.\nMirković je rekao i da je SNS pokazala da ima većinu u Skupštini grada i da je izbor predsednika gradskog parlamenta i sekretara, kao i njihovih zamenika jasan pokazatelj da će SNS i u narednom periodu voditi računa o građanima Beograda“.\n„Borićemo se za zaštitu njihovih prava i interesa i zajedno ćemo kao veliki tim od Beograda činiti još lepše i bolje mesto za život“, rekao je Mirković.\nKaže da će se u narednom periodu raditi na realizaciji brojnih projekata koji su obećani.\nMirković je rekao i da se na današnjoj sednici moglo čuti da opozicija nema ništa konkretno da ponudi građanima Beograda i da se sve svodi na demagogiju i iznošenje neistina.\n„Ali isto tako, građani su mogli da čuju od naših predstavnika stranke, naših odborničkih grupa koji su to rezultati kojima se ponosimo, koji su to projekti koji nas očekuju u narednom periodu i uveren sam da ćemo sledeći politiku Aleksandra Vučića ispuniti sva očekivanja i poverenje građana“, dodao je Mirković.


Politika Privatnosti - Komuna Gastro Bar\nPristupanjem sajtu Komuna Gastro Bar (komunagastrobar.rs), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nKomuna Gastro Bar (komunagastrobar.rs) sajt je u vlasništvu firme Komuna Gastro Bar, sa matičnim brojem 111052913 i sedištem u Nikole Pasica 36, Nišavski, Niš.\nPrilikom popunjavanja registracionog formulara na sajtu Komuna Gastro Bar (komunagastrobar.rs), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Komuna Gastro Bar (komunagastrobar.rs) ili neku treću stranu, sa kojom Komuna Gastro Bar (komunagastrobar.rs) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Komuna Gastro Bar (komunagastrobar.rs), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Komuna Gastro Bar (komunagastrobar.rs) niti će zahtevati, niti će ćuvati informacije vezane za Vašu kreditnu karticu.


Majami pobedio i bez Sakila O'Nila, Soniksi smanjili na 2-1\nJedna serija NBA plej-of je skoro gotova, a druga se, po svemu sudeći, tek zahuktava, posle trećih utakmica u duelima Majamija i Vašingtona, odnosno San Antonija i Sijetla. Vizardsi su doživeli prvi poraz u svojoj dvorani u ovogodišnjem plej-ofu, tako da Majami sada vodi sa 3-0, dok su Soniksi smanjili prednost Sparsa na 2-1.\nVašington - Majami 97:102 (0-3)\nUprkos izostanku Šakila O'Nila, koji je zbog povrede butine, prvi put u karijeri propustio plej-of utakmicu (posle 164 uzastopna nastupa u doigravanju), Majami je i sedmi mečl zaredom postigao preko 100 poena, trijumfovao u Vašingtonu – 102:95 i poveo sa, kako je istorija do sada pokazala, nedostižnih 3-0 u seriji.\nAlonzo Morning izvanredno je zamenio O'Nila, za 35 minuta na parketu postigao 14 poena, uz 13 skokova i 4 blokade, ali je još jednom presudnu ulogu imao Dvejn Vejd. Plejmejker Hita ubacio je 31 poen, uz 9 skokova i 6 asistencija, a kada su Vizardsi, predvođeni Gilbertom Arinasom (20 poena, 14 asistencija), Entuanom Džejmisonom (21 poen) i Lerijem Hjuzom (19, 7 skokova) prišli na tri razlike, manje od dva minuta pre kraja, razrešio je sve dileme jednim solo prodorom u svom stilu. Četvrta utakmica igra se u ponovo ovde u Vašingtonu, u subotu uveče.\nSijetl – San Antonio 92:91 (1-2)\nRej Alen i Rašar Luis, dvojica lidera Soniksa nisu postigli nijedan poen u poslednjoj četvtrini, ali je Sijetl uspeo da pobedi San Antonio u svojoj "Ki Areni" - 92:91 i smanji prednost Sparsa na 2-1 u seriji. Dankan je bio na svom uobičajenom nivou sa 23 poena, 11 skokova i 4 blokade na dan kada je šestu godinu zaredom izabran u najbolju odbrambenu petorku lige, ali to nije bilo dovoljno da San Antonio dođe i do sedme uzastopne pobede u plej-ofu.\nRej Alen je svih 20 poena ubacio u prve tri četvrtine, uz po 7 skokova i asistencija, Antonio Denijels je završio sa 18 koševa i pogodio veoma važna četiri slobodna bacanja u poslednjoj četvrtini, Džerom Džejm je ubacio 15 poena, bez promašaja iz igre (7-7), a Rašar Luis imao "dabl-dabl" - 12 poena i 10 skokova, ali je na kraju presudila odlična odbrana Vitalija Potapenka prilikom pokušaja Dankana da u poslednjoj sekundi izbori pobedu za goste. Manu Đinobili (6 skokova) i Toni Parker (8 asistencija) završili su sa po 18 pogodaka. Sledeći meč igra se u nedelju, takođe u Sijetlu.


Lideri EU ponovo o epidemiji, ekonomskim posledicama i oporavku | EurActiv Serbia\nLideri EU ponovo o epidemiji, ekonomskim posledicama i oporavku\nPredsednik Evropskog saveta Šarl Mišel istakao je u pozivu liderima EU za video konferenciju 23. aprila o borbi protiv korona virusa i posledica pandemije da restriktivne mere i dalje nanose štetu svakodnevnom životu građana i ekonomijama ali da je dalja borba protiv virusa neophodna, kao i da EU mora da se spremi za postepeno ukidanje ograničenja.\nAnalitičari ukazuju da je pred Mišelom težak zadatak prevazilaženja razlika po brojnim pitanjima evropskog ekonomskog oporavka.\nPodele su najveće oko fonda za oporavak EU, za koji se pretpostavlja da će biti vredan najmanje 1.000 mlijardi evra i koji treba da podstakne ekonomsku obnovu nakon što budu ukinute mere borbe protiv epidemije.\nEvropa je podeljena oko toga kako da se prikupe sredstva za taj fond, kako da se distribuiše i za šta da se koristi.\nZemlje sa severa EU odbacuju ideuju da se institucija EU zaduži na tržištima i zatim taj novac raspodeli vladama koje neće morati da ga vraćaju - Berlin i Hag su za opciju da ta sredstva budu u vidu zajma dok ekonomije sa juga strahuju da bi ih zajmovi samo dodatno opteretili.\nLiderima 27 članica EU uz poziv je dostavljen i plan za oporavak sa snažnom investicionom komponentom kojim se određuju neka važna načela i definišu četiri ključne oblasti akcije.\n"Verujem da će ta mapa puta pružiti koherentan i koristan okvir za našu zajedničku akciju prevazilaženja krize i napredak", istakao je Mišel u pozivu liderima EU.\nU dokumentu "Mapa puta za oporavak - Prema otpornijoj, održivijoj i poštenijoj Evropi" navodi se da plan oporavka EU mora da bude zasnovan na solidarnosti, koheziji i konvergenciji, da bude fleksibilan i da se tokom vremena menja, da bude inkluzivan i ne odstupa od vrednosti i prava EU.\nUspešan oporavak na srednji i dugi rok zahteva, kako je navedeno, kolektivnu i odlučnu akciju u četiri oblasti - potpuno funkcionalnog i revitalizovanog jedinstvenog tržišta, ogromnih investicionih napora, globalne akcije i funkcionalnog sistema upravljanja.\nU planu, koji će pratiti akcioni plan mera, ukazuje se da neće biti lakih rešenja i da se zato mora "stvoriti duh poverenja i odlučnosti".\n"Da bi ta strategija uspela, moramo da pridobijemo vlade i parlamente, socijalne partnere i građane. Obavezujemo se da ćemo ih slušati, konsultovati se i stvoriti uslove za stalni dijalog sa zaintersovanim stranama", zaključuje se u dokumentu.\nKako se dodaje, Evropski savet će pratiti napredak po svim elementima plana u bliskoj saradnji sa ostalim EU institucijama.\nČetvrta video konferencija će početi tradicionalnm razmenom mišljenja sa predsednikom Evropskog parlamenta Davidom Sasolijem. Uslediće diskusija lidera EU kojoj će prisustvovati i šefica Evropske centralne banke Kristin Lagard i predsednik Evrogrupe Mario Senteno.\ndon za oporavak


Časopis Industrija :: DB Schenker i austrijski Svemirski forum lansirali “AMADEE-18” simulaciju Marsa\nTransport veoma osetljive svemirske opreme u Oman • Međunarodna simulacija Marsa kojom upravlja Centar za podršku misije\nMars nikada nije bio bliži: krajem februara 2018. austrijski Svemirski forum (ÖWF) sproveo je međunarodnu simulaciju Marsa u regionu Dofar u Omanu, u okviru misije AMADEE-18. DB Schenker je pružio podršku stručnjacima za svemirska istraživanja iz ÖWF tako što je transportovao veoma osetljivu svemirsku opremu (uključujući robotska vozila i svemirska odela) iz Austrije u pustinju u Omanu.\nLogistički izazov: Osetljiva oprema u ekstremnim uslovima\nDr Gerno Gromer, administrativni direktor ÖWF, koji takođe obavlja funkciju direktora misije, zadovoljan je partnerstvom sa DB Schenker-om. "Ovo je naša najsloženija misija do sada. Samim tim smo veoma zadovoljni što smo uspeli da dovedemo iskusnog i kompetentnog partnera kao što je DB Schenker.\nDB Schenker je upravljao sigurnim i pouzdanim transportom do Omana veoma osetljive svemirske opreme, uključujući robotska vozila, svemirska odela i naša dva simulatora uslova u svemiru."\nDB Schenker je izazov ispunio sa dva kontejnera za pomorski prevoz na koje je utovarena jedinstvena i izuzetno osetljiva oprema u Insbruku. Tokom simulacije Marsa, dva kontejnera će ostati na licu mesta i koristiti se kao skladišta, čime će se omogućiti da sva oprema bude lako dostupna i zaštićena od vremenskih prilika u ekstremnim uslovima.\n"Mi u DB Schenker-u smo posebno zadovoljni što smo deo ovog jedinstvenog projekta", kaže Mario Ašbaher, direktor prodaje DB Schenker-a u Insbruku, Salcburgu i Kufštajnu. "Izvršavanjem ovog uzbudljivog, ali i izazovnog logističkog zadatka, dokazali smo kako možemo da postignemo vrhunski učinak kao globalni pružalac usluga - čak i u najekstremnijim uslovima."\nHelmut Švajghofer, direktor DB Schenker-a za Austriju i Jugoistočnu Evropu, kaže: "Veoma smo ponosni što smo u mogućnosti da pružimo podršku ÖWF kao logistički partner u ovoj izvanrednoj misiji. Želimo svima koji učestvuju mnogo uspeha u realizaciji ove složene simulacije Marsa i radujemo se njenim rezultatima".\nCentar za podršku misije simulacije nalazi se u Insbruku\nSimulacija u Omanu je 12. simulacija Marsa. Članovi posade pripadnici su 20 nacija i 16 institucija. Ovi međunarodni stručnjaci stigli su u pustinju, u region Dofar.\n"Dan sletanja" 8. februara 2018. obeležio je početak tronedeljne simulacije, tokom koje je tim bio odsečen od spoljnog sveta i sprovodio razne eksperimente u okolini koja je nalik Marsu.\nVrhunski naučnici iz celog sveta su kontinuirano pratili odloženu komunikaciju između "Marsa" (Oman) i "Zemlje" (Tirol, Austrija). Centar za podršku misije u Insbruku, koji je opremljen najsavremenijim tehnologijama i sistemima, poslužio je kao sedište misije.\nDB Schenker u Austriji i Jugoistočnoj Evropi\nDB Schenker je međunarodni pružalac logističkih usluga koji zapošljava 65 000 ljudi na 2 000 lokacija. Schenker & Co AG u Beču je glavna kancelarija sedišta za Jugoistočnu Evropu (14 zemalja, 5 300 zaposlenih).\nProgram DB Climate Protection 2020 (Klimatska zaštita 2020) je osmišljen kako bi se smanjile emisije CO2 koje proizvodi DB Schenker (vezane za transport) za 20 procenata u celom svetu između 2006. i 2020. godine.\nDB Schenker D.O.O.\nTreća logisti čka 1\n22 304 Novi Banovci\nTel.: +381 (0) 11 41 41 879


Predstava “Dok čekamo Godoa” 22. aprila u Velikoj sali\nPredstava “Dok čekamo Godoa” biće izvedena u nedelju, 22. aprila u Velikoj sali Kulturnog centra Novog Sada sa početkom u 21 čas. Karte se mogu kupiti na blagajni Kulturnog centra Novog Sada svakog dana od 19:00 do 21:00 i na sam dan predstave, a po ceni od 450 i 300 dinara (za studente).\n“Dok čekamo Godoa” je predstava nastala iz rada na anti-dramskom tekstu Semjuela Beketa „Čekajući Godoa” – jednom od najznačajnijih dramskih tekstova 20. veka (ova kontradiktornost je slučajna). Oslanjajući se na teme i motive dela, ekipa predstave je već postojeću strukturu drame razvila u onom pravcu u kojem bi, kako oni kažu, sam Beket to uradio da je imao priliku da se sretne sa njima i svoj tekst pročita iz perspektive iz koje su ga oni pročitali. Navodeći kao alibi – osećanje da, komunicirajući sa mrtvim piscem, ga razumeju možda čak bolje nego što je on sebe razumeo, ovi mladi ljudi su dali sebi za pravo da skrate komad na samo tri sata, postigavši pri tome vremensku diskrepanciju. Kao objašnjenje dodali su: “Mi, pre svega, verujemo u povrće i simbole koji nas okružuju. Smatramo da je za razliku od jedinice i dvojke, trojka živahna i druželjubiva, spremna je da oko sebe napravi dar-mar i prilagodljiva je svakom okruženju. Izuzev kada joj okruženje previše zamera na njenoj lakomislenosti i naivnosti. Pored toga, najznačajnija životna lekcija koju broj tri nosi sa sobom glasi – iz dečijih usta izlaze najveće reči mudrosti.” (Da li kada kažu deca misle na sebe ili ne, iz prethodnog teksta ne može se tačno utvrditi, a možda, ni iz ove pozorišne predstave.)\nScenografija: Jelena Prokopović\nProdukcija: Udruženje Otelotvorenje i AUNS\nDemistifikujući predrasude vezane za samo delo, razotkrivajući naizgled besmislene situacije i ulazeći u svet apsurda uočili smo koliko je, isti, sveopšte prisutan danas i ovde. Ne određujući tačno mesto i vreme dešavanja, omogućili smo sebi da dopremo do suštine onoga čime se pisac bavio u delu – nestalnošću ljudskog duha. Živeći i stvarajući u svetu punom kontradiktornosti, mi uporno tragamo za pravim odgovorima, imamo grozničavu potrebu za njima. Beket pruža najiskreniji odgovor – odgovora nema. On svojim delom čini da se zapitamo nad svojim postojanjem i uočimo koliko smo prolazni, na jedan veoma tragikomičan način, da objašnjenja za pojmove kao što su sloboda, vreme, svrha, istina i ljubav mogu biti isključivo lični i za svaku osobu drugačiji. Beket čini da pogledamo dalje i šire, ne u budućnost, već sada i ovde. Vreme se nikada neće zaustaviti, noć će neizostavno pasti, na nama je odluka hoćemo li dati odgovor i učiniti nešto dok nam se pruža prilika ili ćemo naći dovoljno dobar izgovor za strah od potencijalnog neuspeha i čekati. “Nisu ni primetili da su sa puta istinskog života neosetno prebačeni na mrtvi kolosek čekanja bez kraja i cilja. Ne osećaju to svoje čekanje kao teret ni kao poniženje, jer su se i sami pretvorili u čekanje.”


Nagrada za mališane iz vrtića „Maslačak“ – Ozon Media\nNagrada za mališane iz vrtića „Maslačak“\nSremska Mitrovica- Na konkursu pod nazivom „Piši Deda Mrazu“, koji je organizovalo JP „Pošta Srbije“, drugu nagradu za grupni rad dobila su deca iz PU „Pčelica“, objekat „Maslačak” iz Sremske Mitrovice.\nMnoge devojčice i dečaci odlučili su da sami pošalju pismo Deda Mrazu, u koje su spakovali svoje crteže, pesme, želje, predloge i razmišljanja, a kako se navodi u saopštenju JP „Pošta Srbije“, ove godine na adresu Pošte Srbije stiglo je rekordnih 11.000 pojedinačnih i grupnih radova, a među njima bilo je i nekoliko pošiljaka iz dijaspore.\nStručna komisija Pošte Srbije je izabrala najbolje radove, po tri u pojedinačnoj i kolektivnoj konkurenciji, kao i jedno pismo koje je zaslužilo specijalnu nagradu.\nMeđu nagrađenima su i mališani starije grupe PU „Pčelica“ objekat „Maslačak“ iz Sremske Mitrovice, predvođeni vaspitačicama Tatjanom Milivojčević i Gordanom Stanivuković, koji su osvojili drugu nagradu u kolektivnoj konkurenciji.\nKako je za radio „Ozon“ rekla Tatjana Milivojčević utisci sa dodele nagrada su fantastični i deca su presrećna.\n„Veoma smo srećni i zahvalni zbog ove nagrade. Pored koleginice Gordane Stanivuković i mene, dodeli nagrada preotekle subote u Beogradu prisustvovalo je i šestoro dece iz naše gupe i osmesi nisu silazili sa njihovih lica. Sve je bilo jako lepo organizovano i deca su bila jako uzbuđena. Dobili smo muzički stub koji će nam koristiti u našem daljem radu“, rekla je Milivojčević.\nAkciju „Piši Deda Mrazu” Pošta Srbije organizuje tradicionalno, već dvanaestu godinu zaredom, sa željom da uvede decu u svet odrastanja kroz pismo, kulturu pisanja i pismenost, uz negovanje pravih vrednosti i porukom da svoj maštoviti stvaralački potencijal ne zanemare ni kada pređu u svet odraslih.\nPodeljeno još novogodišnjih paketića\nIsključenja struje u Sremskoj Mitrovici\n09.05.2016. Ozon Komentari su isključeni na Sutra se obeležava Međunarodni dana fizičke aktivnosti\n01.10.2015. Ozon Komentari su isključeni na Dekalend male slobodne biblioteke


MERE VLADE POD LUPOM, SPROVODI LI SE DOGOVORENO?\nuOČI DRUGE RUNDE MEĐUSTRANAČKOG DIJALOGA Za desetak dana Skupština Srbije trebalo bi da bude domaćin druge runde međustranačkog dijaloga uz posredovanje Evropskog parlamenta. Kao što je ranije najavljeno, strankama će iz kabineta predsednice Skupštine Maje Gojković biti upućen poziv da se 15. novembra okupe u parlamentarnom zdanju u Ulici kralja Milana da bi debatovale o novim temama koje treba da unaprede izborni proces. Prva runda održana je 9. i 10. oktobra, kada je s predstavnicima stranaka u Beogradu razgovarao izaslanik EP-a Knut Flekenštajn. Očekuje se da bi, osim predstavnika EP-a, ovoga puta trebalo da prisustvuju i izvestilac Odbora EP-a za spoljne poslove za Srbiju Vladimir Bilčik i šefica Delegacije zadužena za odnose sa Srbijom, Tanja Fajon. Do kraja godine trebalo bi da budu održana ukupno tri međupartijska dijaloga, koji će se isključivo baviti izbornim uslovima za parlamentarne izbore 2020. godine. Debata je prošlog puta trajala dva dana, a sada je predviđeno jednodnevno okupljanje, s tim što će mu prethoditi „uvodna” večera 14. novembra, u organizaciji Evropskog parlamenta. Dijalog će otvoriti Maja Gojković, a takođe bi trebalo da se obrate EU „moderatori” Knut Flekenštajn i Eduard Kukan. Učesnici će potom analizirati napredak u sprovođenju najavljenih mera Vlade Srbije za poboljšanje izbornih uslova, a obratiće im se i predstavnici Radne grupe za saradnju s OEBS-om i ODHIR-om. Druga sesija počinje u 11.30 časova, a odnosi se na nove predloge Vlade Srbije za unapređenje izbornih uslova, dok treća startuje u 14.30 časova i ticaće se finansiranja kampanje. Lideri stranaka kao i prošloga puta imaće po pet minuta da prodiskutuju zadate teme. Na kraju prve runde je bilo najavljeno da će se naredno okupljanje fokusirati na dugoročniji cilj poboljšanja međustranačkog dijaloga unutar Narodne skupštine, uključujući i pitanja kao što su izmena Poslovnika o radu i dalja revizija izbornog okvira, ali ostaje da se vidi da li će te teme biti otvorene. Kao i prošli put, podršku debati pružiće stručnjaci civilnog društva iz Fondacije za otvoreno društvo, Centra za istraživanje, transparentnost i odgovornost, „Transparentnosti Srbije” i Centra za slobodne izbore i demokratiju. Učesnici dijaloga su prošli put informisani o novim predlozima, uključujući, između ostalog, izmene i dopune tri zakona – o Agenciji za borbu protiv korupcije, o finansiranju političke aktivnosti i o javnim preduzećima. Te zakone bi, rečeno je, trebalo izmeniti u skladu s najboljim evropskim i međunarodnim praksama, kao i u skladu s preporukama ODHIR-a. Naglašeno je da je u postojećem zakonodavstvu potrebno preciznije definisati pravila političkog oglašavanja da bi se obezbedili jednak pristup, tretman i transparentnost. Jedan od zadataka koje je potrebno ispuniti je i izbor članova Nadzornog odbora Narodne skupštine za kontrolu elektronskih i štampanih medija. Plan je da se osigura sveobuhvatna obuka za sve zvaničnike koji su uključeni u sprovođenje izbora, kao i sveobuhvatna javna kampanja za unapređenje informisanosti glasača. Među postavljenim ciljevima je poboljšanje tačnosti biračkog spiska, uključujući jačanje i nadzor nad sprovođenjem svih zakona, procedura i podzakonskih akata za regulisanje Jedinstvenog biračkog spiska. Vlada Srbije usvojila je desetak zaključaka, među kojima je i onaj koji se odnosi se na zabranu zloupotrebe javnih resursa u političke svrhe. Tim zaključkom razrađene su zakonske norme i ukazano na odgovornost u slučaju kršenja postojećih propisa. Izričito je navedeno da funkcioner ne može koristiti javne skupove i susrete koje ima u tom svojstvu za promociju političkih stranaka, kao i da ne može koristiti javne resurse. Isto tako, dužnost javnog funkcionera je da uvek nedvosmisleno predoči sagovornicima i javnosti da li iznosi stav organa u kojem vrši funkciju ili političke stranke. Predsednica Skupštine Srbije Maja Gojković je ranije rekla da će ponoviti poziv parlamentarnim strankama, kao i onima koje to nisu, ali imaju uticaj na politički život Srbije, da učestvuju u tim razgovorima. Prvu rundu dijaloga bojkotovale su stranke okupljene oko Saveza za Srbiju. Od predstavnika opozicije bili su poslanica Stranke moderne Srbije, Nove stranke, Socijaldemokratske stranke, Pokreta slobodnih građana, Nove Srbije, Liberalno-demokratske partije, SPAS-a i SDA. Predstavnike inicijative „Ne da(vi)mo Beograd” obezbeđenje nije pustilo u zgradu parlamenta, uz obrazloženje da nisu najavljeni.\nDebata o REM 12. novembra\nPredsednik Odbora Skupštine Srbije za kulturu i informisanje Mirko Кrlić sazvao je za utorak, 12. novembar, sastanak na temu „Preciziranje pojma zastupljenosti bez diskriminacije svih političkih subjekata u toku izborne kampanje”. Taj sastanak deo je paketa kojim se realizuju zaključci međustarančkog dijaloga. Na sastanak su pozvani predstavnici političkih stranaka, REM, pružalaca medijskih usluga u oblasti televizije, kao i predstavnici Radne grupe Vlade Srbije za saradnju s OEBS-om i ODIHR-om.\n(Za sada) bez promene formata\nIako je bilo nagađanja o tome da bi moglo doći do promene formata razgovora, još uvek nema naznaka da bi se to moglo i desiti. Naime, iz redova pojedinih opozicionih stranaka se, nakon razgovora s Tanjom Fajon, mogla čuti ideja da bi predstavnici EU trebalo da vode odvojene razgovore s predstavnicima vlasti i opozicije, te da se takvom medijacijom pronađe rešenje, nasuprot sadašnjem razgovoru za istim stolom. U izjavi za novinare nakon nedevano održanog zajedničkog odbora evro i srpskih parlamentaraca, Tanja Fajon je rekla da trenutno ne može da govori o eventualnoj promeni formata dijaloga, iako bi želela da u njega bude uključeno što više partnera.\nAmerička ambasada u Beogradu je na svom „Tviter” nalogu pre nekoliko dana poručila da je tokom sastanka s liderima širokog spektra političkih partija u Srbiji, specijalni predstavnik Palmer naglasio važnost učešća u demokratskim debatama.


Sudija Ori cijelo jutro upozorava Dodika da prestane manipulisati i neprimjereno govoriti u sudnici\nNaslovnica Bosna i Hercegovina Sudija Ori cijelo jutro upozorava Dodika da prestane manipulisati i neprimjereno govoriti...\nBiH – Unakrsnim ispitivanjem predsjednika Republike Srpske Milorada Dodika kao svjedoka odbrane, danas je pred Haškim tribunalom nastavljeno suđenje generalu Ratku Mladiću. Haški sudija Alfons Ori cijelo jutro upozorava Milorada Dodika da ne manipuliše svojim izjavama, da ne vrijeđa, da ne bude agresivan i da ne ostavruje kontakt očima sa odbranom.\nPredsjednik Republike Srpske Milorad Dodik rekao je da su potezi koji su povlačeni u stvaranju Republike Srpske bili sasvim legitimni i logični, te da je srpski narod imao pravo na njih.\n“Koristeći proklamovano pravo naroda na samoopredjeljenje Ustava Јugoslavije, i Srbi su imali pravo na svoju političko-teritorijalnu organizaciju”, rekao je Dodik danas u Haškom tribunalu tokom svjedočenja na suđenju generalu Ratku Mladiću.\nOn je rekao da tada nije imao utisak da je Radovan Karadžić imao plan oko formiranja zajednica srpskih opština, nego da je to bio zahtjev ljudi sa terena, a kao posljedica trenutka u kojem se nalazio srpski narod.\n“Mislim da je bilo potpuno legitimno i formiranje zajednice opština i kasnije konstituisanje Republike Srpske”, dodao je Dodik, ističući da bi se tako nešto desilo i da Karadžić nije bio predsjednik.\nDodik je rekao da nije bio na sastancima tadašnjeg rukovodstva i vojnog vrha Republike Srpske, ali da je, kao nezavisni poslanik, prisustvovao sjednicama Narodne skupštine Srpske na kojima su se donosile neke od odluka.\nOn je dodao da se na sjednicama govorilo o ratnim dejstvima, ali da nikada nije bilo riječi o etničkom čišćenju ili progonu.\n“Stalno je u Skupštini bilo traženo da se definiše cilj rata i to je najviše dolazilo od poslanika sa područja koje su Srbi morali da napuste pod dejstvom muslimanskih snaga”, naveo je Dodik.


Izmene zakona predviđaju desetak novih taksi, izmene postojećih | Nova Ekonomija\nIzmene i dopune Zakona o republičkim administrativnim taksama, koji će se sutra naći na dnevnom redu Narodne skupštine, predviđaju uvođenje više novih taksi, kao što je ona za isprave koje stavljaju ili overavaju javni beležnici.\nTakse će se naplaćivati i na izvršne odluke koje notari donose, a tiču se postupka upisa u registar nepokretnosti i vodove, jer se ova javna ovlašćenja koja su ima zakonom poverena ne smatraju postupkom koji se vodi po službenoj dužnosti.\nTaksu će se plaćati za izdavanje licence za predavača/ispitivača prve pomoći, za pristup podacima katastra nepokretnosti putem inetrneta-uvid u bazu podataka do 20 puta mesečno, kao i za polaganje stručnog ispita za licencu za obavljanje poslova ovlašćenog lica iz oblasti sperčavanja pranja novca i finansiranja terorizma.\nPored toga uvodi se i taksa za zahtev za odobrenje eksploatacionog prostora i količinu rezervi podzemnih voda i geotermalnih resursa, taksa za zahtev za izdavanje dozvole za korišćenje nove zdravstvene tehnologije (koja se po prvi put uvodi za korišćenje na teritoriji Republike Srbije) i taksa za zahtev za upis u registar proizvodjača aktivnih supstanci.\nPovećan iznos naplaćivaće se na takse za davanje saglasnosti za naknade po osnovu autorskih i srodnih prava.\nSa druge strane, smanjiće se iznos taksi za zahtev za brisanje iz registra javnih skladišta za poljoprivredne proizvode, za 30 odsto će biti niže propisane taksie za obuku lica za vršenje poslova privatnog obezbedjenja prilikom obnove ovlašćenja, a za 15 odsto pojeftinjuju takse na zahteve za izdavanje žigova, upis prenosa prava i licence, kao i za patente.\nNovim zakonom ukinule bi se takse za prijavu za vršenje obuke pripadnika dobrovoljnih vatrogasnih jedinica, kao i za prijave za obuku i polaganje stručnog ispita za rukovodioce akcija gašenja požara, ali i takse na zahtev za tehničko regulisanje saobraćaja na magistralnom i regionalnom putu.


Slaviša Lekić protiv dnevnog lista Politika I - Savet za štampu\nSlaviša Lekić protiv dnevnog lista Politika I\nNa osnovu članova 19. i 21. Statuta Saveta za štampu I članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Stojan Marković, Vlado Mareš, Ivan Cvejić, Tamara Skrozza, Petar Jeremić, Marija Kordić, Zlatko Čobović, Vladimir Radomirović, Ivana Stjelja i Dragan Đorđević, na sednici održanoj 31.3.2016. godine, nije uspela da usaglasi odluku o tome da li je „Politika “, objavljivanjem teksta “Portret bez rama: Micin taja”, 6. decembra 2015. godine, prekršila odredbe Kodeksa novinara Srbije. „Za“ odluku da Kodeks nije prekršen glasalo je sedam članova Komisije, jedan je bio “protiv”, a dva “uzdržana”, tako da za odluku nije bilo potrebne većine od osam glasova.\nSlaviša Lekić je podneo žalbu Savetu za štampu jer je, autor spornog teksta, između ostalog, konstatovao: “Lekić tvrdi da već skoro dve decenije ima 37 godina, jer je vreme za njega stalo 1996. godine, kad je bio muž poznate novinarke i kasnije urednice RTS-a Bojane Lekić”. Lekić tvrdi da nikad i nigde nije izrekao takvu “budalaštinu”, te smatra da su zbog toga povređene dve odredbe Kodeksa novinara iz poglavlja Istinitost izveštavanja.\nU odgovoru na žalbu, autor teksta Bojan Bilbija naveo da je Lekić u tekstu koji je septembra 2015. godine objavljen u „Vremenu“ rekao „Ja već 19 godina imam 37 godina. Od 1996. godine odbijam da brojim dalje od 37. godine“, tako da istinitost izveštavanja nije povređena ni ovim ni bilo čim drugim, jer su sve navedene činjenice istinite. „S obzirom na to da je u mom tekstu bila reč o parafraziranju, a ne o citiranju, i da tekst pripada žanru komentara, znaci navoda nisu bili neophodni, a parafrazirani delovi jasno su odvojeni zarezima od komentatorskog dela“, ističe se, između ostalog, u odgovoru na žalbu.\nVećina članova Komisija ocenila je da Kodeks novinara nije prekršen, odnosno da tekst ne sadrži netačne podatke. Budući da je reč o komentaru, odnosno o tekstu koji dozvoljava slobodnije izražavanje, autor je parafrazirao Lekića, koristeći izjavu koju je zaista dao. Oni su ocenili i da ništa u tekstu nije uvredljivo po podnosioca žalbe, te da se ne čini da je autor imao takvu nameru. Podnosilac žalbe imao je pravo da, ukoliko smatra da je ono što je rekao netačno preneto, odnosno interpretirano, zatraži od „Politike“ objavljivanje odgovora, odnosno reagovanja, što nije uradio.\nJedan član Komisije smatrao je da Kodeks jeste prekršen, jer je komentar uvredljiv za Lekića. Isti stav imala su i dva člana Komisije koja su bila uzdržana, tvrdeći da u tekstu, isitina, nema netačnih informacija, ali da je Slaviša Lekić, kao neko ko ima dugu i uspešnu novinarsku karijeru, mogao biti povređen time što se, između redova, sugeriše da je poznat samo kao bivši muž Bojane Lekić.\nKako je, prema Statutu Saveta za štampu i Poslovniku o radu Komisije za žalbe potrebno da se „za“ svaku odluku izjasni osam članova Komisije, odluka u ovom slučaju nije doneta, jer je sedam članova Komisije glasalo za to da „Politika“ nije prekršila Kodeks novinara Srbije.


ZAPALjENA VIKENDICA NAČELNIKA PU GRADIŠKA I OBJEKAT POLICAJCA U PENZIJI :: Semberija INFO ::\nZAPALjENA VIKENDICA NAČELNIKA PU GRADIŠKA I OBJEKAT POLICAJCA U PENZIJI\nNoćas je na vikendici načelnika Policijske uprave Gradiška podmetnut požar. Požar je podmetnut i na objektu u vlasništvu penzionisanog policijskog službenika iz Gradiške.\nSinoć oko 23.30.časa, u mjestu Cerovljani, Grad Gradiška došlo je do požara na vikendici vlasništvo načelnika PU Gradiška Bojana Škorića. Požar su ugasili pripadnici PVJ gradiška - saopšteno je iz banjalučkog Okružnog javnog tužilaštva.\nU saopštenju se dodaje da je dežurni tužilac obavio uviđaj zajedno sa ovlaštenim službenim licima PU Gradiška i vještakom za protivpožarnu zaštitu KTC-a MUP-a Republike Srpske.\n- Vještak za protivpožarnu zaštitu se na licu mjesta izjasnio da je požar podmetnut djelovanjem otvorenog plamena ili užarenog predmeta na gorivu materiju - ističu iz Tužilaštva i dodaju će biti izvršena stručna analiza nakon prikupljanja svih relevantnih dokaznih materijala i tragova sa lica mjesta o čemu će Tužilaštvu biti dostavljen pismeni nalaz i mišljenje.\nIz MUP-a Republike Srpske saopšteno je danas da su na području koje operativno pokriva Policijska uprava Gradiška u protekla 24 časa evidentirana dva slučaja krivičnog djela paljevina u kojoj je imovina napada u vlasništvu policijskog službenika i penzionisanog policijskog službenika.\nPrvi slučaj odnosi se na paljenje vikendice Škorića, a drugi na objekat u vlasništvu penzionisanog policijskog službenika.\n- Policijskoj stanici Gradiška 24. maja u 03.05 časova prijavljeno je da je došlo do požara na objektu koji se nalazi na obali rijeke Save, u trgovačkoj radnji koja je u vlasništvu penzionisanog policijskog službenika PU Gradiška Z.P - navodi se u saopštenju MUP-a.\nDodaje se da je o događaju upoznat dežurni tužilac OJT Banjaluka koji se izjasnio da u prijavi postoje elementi krivičnog djela paljevine i naložio da se nastavi rad na rasvjetljavanju i dokumentovanju krivičnog djela, te podnošenju izvještaja nadležnom tužilaštvu.\nIz Ministarstva unutrašnjih poslova Republike Srpske poručuju da su angažovali sve kapacitete na pronalasku izvršioca ovih krivičnih djela.\n- Planirani napad na načelnika Policijske uprave Gradiška i penzionisanog policijskog službenika je napad na MUP u cjelini od strane kriminalnih grupa koje su bile na udaru rada policijskih službenika u proteklom periodu zbog organizovanog kriminala - prometa narkoticima i oružjem, kao i drugih teških krivičnih djela - navode iz MUP-a.\nU saopštenju se dodaje da su u istragu na pronalasku izvršioca ovih krivičnih djela uključeni pripadnici Specijalne anitetrorističke jedinice i Žandarmerije MUP-a koji će sa ostalim policijskim službenicima nadležnih uprava nastaviti borbu MUP-a Srpske protiv organizovanih kriminalnih grupa na području Republike Srpske.


Nastavlja se serija zemljotresa: Broj žrtava porastao na 46, novi potres zabeležen blizu Tirane\nNovi zemljotres jačine 3,8 stepeni pogodio je Albaniju, objavio je Evropski mediteranski seizmološki centar - EMSC.\nPROČITAJTE: NAJTUŽNIJA PRIČA IZ DRAČA: Prvo ostala bez muža, a kad je čula da joj je ćerka nastradala u zemljotresu, srce joj je stalo\nEpicentar zemljotresa, koji se dogodio sinoć u 21.37 sati, bio je 28 kilometara severozapadno od Tirane na dubini od oko 10 kilometara.Prema pisanju lokalnih medija, nekoliko minuta kasnije još jedan zemljotres jačine 3,3 stepeni potresao je ovu zemlju, a epicentar mu je bio na dubini od 21 kilometara, na 15 kilometara severozapadno od Tirane.\nOBJAVLjENA IMENA 46 ŽRTVE\nAlbansko ministarstvo odbrane objavio je imena nastradalih u razornom zeljotresu koji je pogodio tu zemlju pre tri dana, a bilans žrtava zvanično je povećan na 46.\nBroj nastradalih revidiran je sinoć pošto su spasilačke službe izvukle još četiri osobe iz ruševina u Draču, prenela je ATA.\nAmerički državni sekretar Majk Pompeo izjavio je saučešće porodicama stradalih u zemljotresu u Albaniji i poručio da su SAD uz "svoje prijatelje u Albaniji", saopštio je Stejt department.\nOn je to rekao povodom Dana nezavisnosti koja je juče obeležena u Albaniji i podsetio da su od pada komunizma pre 30 godina Albanija i SAD razvijale sve jače prijateljstvo.\n"SAD čvrsto podržavaju put Albanije ka evropskim integracijama i pozdravljaju odlučnost Albanije u ostvarivanju ovog cilja. Pozdravljamo napore Vlade Albanije da sprovede potrebne reforme, uključujući one koje imaju za cilj jačanje nezavisnog sudstva", rekao je Pompeo.


Iskoristi šansu - obuke za samozapošljavanje mladih u ruralnim područjima - Sremske Novine\n22. 05. 2022., 07:06\nIskoristi šansu – obuke za samozapošljavanje mladih u ruralnim područjima\n31. January 2017. godine\nPolovinom decembra 2016. godine otpočeo je projekat „Iskoristi šansu“! u realizaciji „Evropskog pokreta u Srbiji – Sremska Mitrovica“, trajaće narednih 6 meseci, sa ciljem uspostavljanja održivog modela za samozapošljavanje mladih u ruralnim područjima Sremskog i Mačvanskog okruga. Projekat je finansiran od strane Ministarstva omladine i sporta Republike Srbije, a njegova ukupna vrednost je milion i po dinara.\nPrva obuka za 25 polaznika realizovana je od 27. do 29. januara u Sremskim Karlovcima, a teme su bile: osnove preduzetništva, definisanje poslovne ideje, izbor pravog trenutka za ulazak u posao, analiza izvora finansiranja, pojam biznis plana i pravni aspekti biznisa. Obuke su držali predavači Nacionalne službe za zapošljavanje iz Sremske Mitrovice. Na narednoj radionici mladi će se obučiti za pisanje biznis plana za StartAp, obuke će se održati tokom februara meseca, a vodiće ih sertifikovani predavači Regionalne razvojne agencije „Srem“. Takođe, projektom su predviđene i tribine, u sremskim i mačvanskim selima, o organskoj proizvodnji i proizvodnji zdrave hrane, radi popularizacije ovog oblika poljoprivrede, koji je danas mnogo aktuelan, ali u ovim regionima se organskom proizvodnjom malo ko bavi.\nNa “Srem folk festu”...


BalkanMagazin :: Gana povukla priznanje Kosova\nutorak, 12. novembar 2019 01:58\n(utorak 12. novembar, pregled najvažnijih tema na naslovnim stranama u srpskoj štampi)\nLa Paz, 11.11.2019 - sukobi policije i pristalica bivšeg predsednika Bolivije Eva Moralesa\nGana postala 16. država koja je zvanično povukla priznavanje. Predsednik Srbije očekuje da će na današnjem sastanku francuski predsednik dati ´zeleno svetlo´za novi oblik regionalne saradnje „Mali Šengen“. Širom Srbije juče je obeležen 11. novembar – Dan primirja u Prvom svetsko ratu. Državni udar u Boliviji ili značajan trenutak za demokratiju na zapadnoj hemisferi. Uhapšeni zbog krađe dokumentacije Prvog partizana o proizvodnji snajperske municije.\nLagos, 11.11.2019 - modna revija kuće Lanre da silva, na Nedelji mode u Lagosu\n„Gana postala 16. država koja je zvanično povukla priznavanje“, objavljuju Novosti pod naslovom „Poraz lažne države u UN, ´Kosovo´izgubilo većinu na Ist riveru“. List citira i Ivicu Dačića, ministra spoljnih poslova: „Očekujem da će ovaj potez Akre ohrabriti i ostale“. Novosti objavljuju i da je sada „97 zemalja uz Beograd“ a „96 zemalja uz Prištinu“.\nMinistar Dačić izjavio je za Blic da „Još četiri zemlje povlače priznanje Kosova do januara“, objavljuje ovaj list.\nParis, 11.11.2019 - predsednik Francuske Emanuel Makron dočekao predsednika Srbije Aleksandra Vučića na večeri za šefove država, vlada i predstavnike međunarodnih organizacija\nPod naslovom „Vučić i Makron o ´malom Šengenu´“ Politika objavljuje kako „ predsednik Srbije očekuje da će na današnjem sastanku francuski predsednik dati ´zeleno svetlo´za novi oblik regionalne saradnje“.\n„Francuz spremio plan za Srbiju“ piše u Srpskom telegrafu pod naslovom „Za Makrona je Vučić lider na Balkanu“.\n„Mali Šengen“ – kao smanjena Cefta\n„Liberalizacija između Srbije, Makedonije i Albenije je krnja verzija projekta iz 2016. godine“ objavljuje Danas pod naslovom „Kako se Cefta plus skupila u ´Mali Šengen´“.\nBeograd, 11.11.2019 - Centralna državna ceremonija obeležavanja Dana primirja u Prvom svetskom ratu koju je predvodio ministar za rad, zapošljavanje, boračka i socijalna pitanja Zoran Đorđević\n„Obeležen Dan primirja u Prvom svetskom ratu“ objavljuje Politika pod naslovom „Najsvetiji primer ljubavi prema otadžbini“\nŠirom Srbije juče je obeležen 11. novembar – Dan primirja u Prvom svetsko ratu. U četiri opštine na severu Kosmeta juče su se pojavili bilbordi na kojima je uz cvet Natalijinu ramondu, ispisana zahvalnost stradalim Srbima za slobodu u Prvom svetskom ratu, piše u ovom listu.\nU Beogradu kod Spomen-kosturnice branilaca Beograda u Prvom svetskom ratu na Novom groblju danas je održana centralna ceremonija\nBeograd, 11.11.2019 - Polaganje venaca kod Spomen-kosturnice ruskih vojnika stradalih u Prvom svetskom ratu\nDržavni udar u Boliviji\n„Svet je uznemiren načinom na koji je smenjen predsednik Bolivije Evo Morales, kao i neizvesnošću šta će se dalje dogoditi u ovoj zemlji. Morales je u nedelju, pod pritiskom vojske, podneo ostavku posle skoro 14 godina provedenih na vlasti. Sada već bivši predsednik Bolivije rekao je da je u pitanju državni udar, a slično je navela i Rusija. Rusko ministarstvo spoljnih poslova je saopštilo da je u pitanju inscenirani državni udar“, javlja Politika pod naslovom „Predsednik Bolivije: Izvršen državni udar“.\nPredsednik SAD Donald Tramp rekao je danas da je ostavka predsednika Bolivije Eva Moralesa značajan trenutak za demokratiju na zapadnoj hemisferi. „Za korak smo bliži potpuno demokratskoj, naprednoj i slobodnoj zapadnoj hemisferi”, prenosi Politika.\n„Meksiko nudi azil Evo Moralesu“, naslov je u Danasu.\nKako je general Mihajlović proveo poslednje dane\nSrpski telegraf objavljuje „svedočenje o smrti vođe četnika“ pod naslovom „Tito: Stavite Draži teg oko vrata i bacite ga u reku“. Ovaj tabloid tvrdi kako je „došao do spisa o saslušanju ljudi koji su čuvali Dražu i izvršavali zadatke koje je izdavao Broz. Kako je Mihajlović proveo poslednje dane i ko je čovek koji je pucao u njega“.\nU Danasu se nastavlja polemika ovog lista sa javnim servisom RTS, pod naslovom „RTS-u smeta naslov Danasa ali ne i Vučićeve optužbe“. List citira reči iz 2016. tadašnjeg premijera Aleksandra Vučića kada je rekao da „neki iz Javnog servisa šire mržnju prema pojedincima ili vladi samo zato što ne mislimo kao oni“.\nPored ovoga Danas objavljuje da je „poređenje lista Danas sa provladinim propagandnim biltenom Informer, vređanje zdravog razuma i dobro poznati papagajski manir režimske propagande da Danas naziva žutom štampom“.\nU selu junaka Kosovskog boja\n„Selo Pavla Orlovića, viteza kojeg je pojila Kosovka Devojka“, naslov je reportaže u Politici iz sela Gornji Strmac na Kosovu i Metohiji.\n„U rodnom selu kosovskog junaka ostalo je 16 Srba koji nemaju nameru bilo kuda da odu“, piše u Politici uz ilustraciju – čuvene slike Kosovka Devojka, rad Uroša Predića.\nŠpanija, 11.11.2019 - katalonski separatisti blokirali su autoput koji povezuje Francuski i Španiju\nUhapšeni zbog krađe tajne dokumentacije\n„Velika akcija MUP, BIA i VBA“ objavljuje Informer pod naslovom „Pohapšeni šiptarski špijuni“.\n„Borivoje Glišović iz Užica, radnik ´Prvog partizana´, i Albanac Šefćet Demirovski uhapšeni zbog krađe tajne dokumentacije o proizvodnji municije kalibra 12,7 mm. Glišović sve priznao, od Šiptara dobio 30.000 evra“, piše u Informeru uz pojašnjenje: „12,7 mm koristi se kao snajperski metaki možeda probije i oklopna vozila“.\n„Prodavali vojne tajne Albancu“, piše u Novostima.\nProneverena donacija Srebrenici\n„Skandal u Srebrenici“ piše u Kuriru pod naslovom „Pokrali milion evra pomoći iz Srbije, novac za fabriku skrcali u azil za pse“, List prenosi izjavu Desnice Radojevića, bivšeg savetnika načelnika opštine Srebrenica: „Novac od donacije iz Srbije, namenjen za poslovni objekat u Potočarima, je proneveren“.\nBeograd, 11.11.2019 - Susret potpredsednika Skupštine Srbije Vladimira Marinkovića sa delegacijom Stejt Departmenta koju je predvodio ambasador za međunarodne religijske slobode Semjuel Braunbek\nTeroristi sa Kosova\n„Video-snimci montirani u Prištini otkrili pretnju celom zapadnom svetu“, javlja tabloid Alo. „Teroristi ISIS sa Kosova spremaju krvavu osvetu. Turska od juče vraća zarobljene ekstremiste matičnim zemljama a uskoro bi Kosovu trebalo da budu izručeni deca i supruga ubijenog Kasapina iz Kačanika, što bi moglo da zapali region“.\n„Četvorica Albanaca, Beko Idrizi, Bekim Fidani, Iljber Bela i Faton Ivaja, koji se bore za Islamsku državu (ID) pobegli su iz zatvora na istoku Sirije i ponovo su aktivni, što se može videti na nekoliko video snimaka objavljenih prošlog meseca“, objavljuje Politika.\n„Kako je objavila prištinska Gazeta ekspres, video snimci su titlovani i na albanskom jeziku i na njima se vidi ubijeni vođa Islamske države Abu Bakr Al Bagdadi. Na jednom od snimaka Albanac Faton Ivaja prikazan je sa teškim naoružanjem.\nGazeta ekspres piše i da se ovi video snimci montiraju na Kosovu, tvrdeći da su tu informaciju „potvrdili izvori unutar bezbednosnih službi”. List navodi i da se video poruke ID snimaju „negde na granici između Turske i Sirije”, prenosi Politika.\nKupci nekretnina na Vračaru\nKurir tvrdi da „crnogorska mafija hara Vračarom. Oprali stotine miliona evra od kokaina gradeći stanove“.


Ministar Lučić i USAID direktorica Eslik potpisali Ugovor sa predstavncima osam sigurnih kuća u BiH\nMinistar za ljudska prava i izbjeglice u Savjetu ministara Bosne i Hercegovine Miloš Lučić i direktorica USAID-a u BiH Nensi Eslick potpisali su Ugovor o dodjeli grant sredstava u iznosu od 160.468 KM sa osam nevladinih organizacija koje imaju sigurne kuće u BiH.\nSredstva su namijenjena za podršku radu sigurnih kuća i smještaj žrtava rodno zasnovanog i nasilja u porodici, posebno u kontekstu posljedica izazvanih pandemijom koronavirusa.\nMinistar Lučić je ukazao da je povećan broj registrovanih slucajeva nasilja u porodici i nasilja nad ženama, posebno u vrijeme pandemije koronavirusa. Zbog toga je Minstarstvo odlučilo da u saradnji sa USAID-om pomogne rad sigurnih kuća kako bi mogle nastaviti sa aktivnostima pružanja pomoći žrtvama nasilja.\nMinistar Lučič ukazao je da je obaveza svih nas da kao društvo ukažemo na težinu i negativne posljedice nasilja u porodici i nasilja prema ženama kako bi ga spriječili, počinioce procesuirali, a žrtvama pružili maksimalnu podršku i zaštitu.\nU dogovoru sa Ministarstvom za ljudska prava i izbjeglice i Agencijom za ravnopravnost polova BiH, USAID će u narednom periodu izdvojiti dodatnih 175.000 KM za projekte sigurnih kuća u Bosni i Hercegovini.


Tanjug 11. juna 2021. 22:09\nBEOGRAD – Rejting agencija Standard and Poor’s, u izveštaju koji je objavljen danas potvrdila je ocenu kreditnog rejtinga Republike Srbije na nivou „BB+/ B“ i zadržala stabilne izglede za njegovo dalje povećanje, saopštilo je Ministarstvo finansija.\nSama činjenica da je Srbija uspela da zadrži kreditni rejting u uslovima pandemije i da ostane u grupi retkih zemalja kojima rejting nije smanjen, samo su još jedan od dokaza uspeha koji je Vlada Srbije ostvarila u očuvanju makroekonomske i finansijske stabilnosti, ocenjuje se u saopštenju\nNavodi se da su zahvaljujući dobro isplaniranim, izbalansiranim i sveobuhvatnim merama podrške ekonomiji u borbi protiv pandemije izazvane kovidom-19, u poređenju sa drugim zemljama, kao i otpornosti kl?učnih sektora na uticaj pandemije, ograničeni i umanjeni negativni efekti pandemije i stvorena dobra osnova za održiv privredni rast.\nZahvaljujući tome je Srbija jedna od vodećih zemal?a kada je reč o broju vakcinisanog stanovništva, što će, očekuje se, doprineti dal?oj stabilizaciji ekonomskih prilika u zemlji.\nS&P u izveštaju takođe naglašava da su veliki i sveobuhvatni paketi mera podrške doprineli minimalnom padu bruto-domaćeg proizvoda u prošloj godini od svega jedan odsto.\nAgencija očekuje oporavak ekonomije već u toku ove godine i procenjuje da će biti ostvaren značajan rast bruto- domaćeg proizvoda od čcak pet odsto u 2021 godini, kao i kontinuiran rast u narednim godinama.\nS&P naglašava da ukoliko se povećanje priliva stranih direktnih investicija, primanja od izvoza i deviznih rezervi nastavi, i pored svih rizika, stvoriće se objektivni uslovi za povećanje kreditnog rejtinga Srbije.


Islamske finansije u Velikoj Britaniji | Bosna Bank International\nIslamske finansije u Velikoj Britaniji\nZahvaljujući podršci koju Vlada Velike Britanije pruža za razvoj islamskih finansija, ova država već više od decenije ima vodeću ulogu kada su u pitanju islamske finansije na Zapadu. Podrška države se ogleda u promociji islamskih finansija i izmjenama regulatornog okvira za poslovanje islamskih finansijskih institucija. U Velikoj Britaniji trenutno posluje preko deset islamskih banaka, od kojih su neke fokusirane samo na jedan tržišni segment (samo poslovi sa stanovništvom, samo sa pravnim licima ili samo investiciono bankarstvo) dok druge predstavljaju univerzalne bankarske institucije kakve imamo u BiH.\nOsim napora u prilagodbi regulative, Velika Britanija snažno promoviše edukaciju iz oblasti islamskih finansija. U ovoj državi se na godišnjem nivou održi veliki broj konferencija, seminara, ljetnih škola, kao i kurseva iz oblasti islamske ekonomije, bankarstva i finansija. Oko trideset univerziteta u Velikoj Britaniji u svojoj ponudi ima predmete, kurseve i čitave postdiplomske studije iz oblasti islamskih finansija. Upravo je i akademska zajednica dala značajan doprinos razvoju islamskih finansija kroz promociju, edukaciju i istraživačke radove.\nJoš 2003. godine, vlada Velike Britanije uvela je posebna izuzeća za plaćanje poreza na promet nekretnina kako bi se izbjegle neželjene pristojbe kroz dvostruko oporezivanje koje su nastale kao rezultat struktura koje se koriste u islamskim hipotekarnim finansiranjima u Velikoj Britaniji. Pristup koji je Velika Britanija primijenila u ovom slučaju je prilagodba postojeće legislative poslovanju islamskih finansijskih institucija kroz odgovarajuće amandmane, na način da se islamske finansije posmatra kao podskup konvencionalnih finansija. Prvi zakon koji je regulirao poslovanje islamskih finansija je Finance Act iz 2005. koji islamske finansije definiše kao alternativne načine finansiranja i nastoji tretirati islamske finansijske instrumente kroz konvencionalno zakonodavno okruženje. Naprimjer, ukoliko je u islamskom bankarstvu određena kategorija nazvana profitom, tretirat će se isto kao i kamata u konvencionalnim finansijskim institucijama. Nova verzija ovog zakona u 2007. (The Finance Act 2007) je proširila opseg, regulirajući i sukuk kao tzv. islamske obveznice ali uz određene nejasnoće. Ova regulativa je nakon toga nekoliko puta unaprijeđena, čime je utrt put i za prvu emisiju sukuka u Velikoj Britaniji u 2014. godini u iznosu od 200 miliona funti. Ovim je Velika Britanija postala prva Zapadna država čija je državna vlada emitovala sukuk. Prije ovog slučaja, Njemačka pokrajina Saxony-Anhalt je 2004. učinila isto, ali je u pitanju nivo pokrajne.\nIslamsko finansiranje široke potrošnje u Velikoj Britaniji bazira se uglavnom na murabaha finansiranju. Prisutni su depozitni računi bazirani na podjeli rizika i profita kroz wakalu. Jedan od važnih nedavnih događaja u kada je u pitanju finansiranje stanovništva je osnivanje platforme Beehive koja se bazira na peer-to-peer finansiranju, uključujući i islamic windows koji koristi robnu murabehu. Beehive koristi usluge Shariah Review Bureau koji je licenciran od strane Centralne banke Bahreina, i koji ima ulogu Šerijatskog odbora.\nKada je u pitajnu stambeno finansiranje u Velikoj Britaniji, primarni modeli koji se koriste su idžara sa kupovinom i kombinacija idžare i opadajuće mušareke, koja sadrži mnoge karakteristike hipotekarnog finansiranja. Drugi model primjenjuje i BBI u svom poslovanju, dok prvi model podrazumijeva plaćanje periodičnih renti banci te kupovinu stana na kraju perioda ugovora odjednom.\nIslamska osiguravajuća društva u Velikoj Britaniji nude takaful proizvode strukturirane koristeći standardne ugovore islamskih finansija. London nastoji da postane središte takaful tržišta te je u julu 2015. godine osnovana i Islamic Insurance Association of London. Jedan od osnivača je i poznata Londonska osiguravajuća kompanija Lloyd's of London koja je osnovala i podružnicu u Dubaiju.\nSama promocija ne bi urodila velikim plodom bez porezne reforme i izmjena finansijske regulative koje su omogućile ovako značajan razvoj islamskih finansija u Velikoj Britaniji. Već 2003. godine su uklonjeni problemi sa dvostrukim oporezivanjem u slučaju kupovine nekretnina, budući da u kombinaciji idžare i opadajuće mušareke imamo efektivno dvije kupovine imovine. Zakonima je ova oblast uređena tako da se oporezivanje islamskih ugovora vrši samo jednom. Također su uvedene određene prilagodbe u oporezivanju prenosa vlasništva sukuka kako bi se ubrzao razvoj ovog tržišta. Zajednička svrha svih spomenutih izmjena u regulativi je omogućavanje islamskim finansijskim ugovorima i instrumentima da imaju jednak tretman kao i konvencionalni. Suština rješenja poreznog tretmana je distinkcija prenosa prava vlasništva nad imovinom koja je rezultat stvarne kupoprodaje od prenosa koji je rezultat obavljanja Šerijatski-prihvatljive transakcije.


Auto-servis Puzic | Topcena-autodelovi\nOGLASI PRODAVCA - Auto-servis Puzic\nKompletan auto u delovima! Najpovoljniji originalni polovni delovi za VW Golf 7 1.6 TDI, 2.0 TDI (2012-2014)\nKompletan auto u delovima! Najpovoljniji originalni polovni delovi za VW Touran 1.9 TDI, 2.0 TDI (2004-2015)\nNajpovoljniji originalni polovni delovi za VW Touran 1.9 TDI, 2.0 TDI (2004-2015)\nNajpovoljniji originalni polovni delovi za VW Touareg 2.5 TDI, 3.0 TDI (2004-2009)\nKompletan auto u delovima! Najpovoljniji originalni polovni delovi za VW Touareg 2.5 TDI, 3.0 TDI (2004-2009)\nKompletan auto u delovima! Najpovoljniji originalni polovni delovi za Seat Alhambra 1.9 TDI, 2.0 TDI (2002-2008)\nKompletan auto u delovima! Najpovoljniji originalni polovni delovi za VW Golf 4 1.6 benzin, 1.9 TDI\nKompletan auto u delovima! Najpovoljniji originalni polovni delovi za VW Tiguan 2.0 benzin, 2.0 TDI (2010-2015)\nNajpovoljniji originalni polovni delovi za VW Tiguan 2.0 benzin, 2.0 TDI (2010-2015)\nNajpovoljniji originalni polovni delovi za VW Sharan 1.9 TDI, 2.0 TDI (2002-2008)\nKompletan auto u delovima! Najpovoljniji originalni polovni delovi za VW Sharan 1.9 TDI, 2.0 TDI (2002-2008)\nDelovi za Volkswagen Scirocco\nNajpovoljniji originalni polovni delovi za VW Scirocco 2.0 TDI (2007-2008)\nKompletan auto u delovima! Najpovoljniji originalni polovni delovi za VW Scirocco 2.0 TDI (2007-2008)


Program saradnje u oblastima fizičke kulture i sporta između Ministarstva omladine i sporta Republike Srbije i Ministarstva sporta i turizma Republike Belorusije za 2017–2018. godinu | Ministarstvo omladine i sporta\nProgram saradnje u oblastima fizičke kulture i sporta između Ministarstva omladine i sporta Republike Srbije i Ministarstva sporta i turizma Republike Belorusije za 2017–2018. godinu\nDatum: 27.01.2017 | Kategorija: Sport,\nPrilikom zvanične posete visoke delegacije Republike Srbije Republici Belorusiji, u Minsku, 26. januara, potpisan je Program saradnje u oblastima fizičke kulture i sporta sa Belorusijom za 2017. i 2018. godinu.\nU nastojanju da promovišu saradnju u oblastima fizičke kulture i sporta na nacionalnom nivou, kao i na nivou organizacija u oblastima fizičke kulture i sporta, u Beogradu je u junu 2014. godine, tokom posete predsednika Republike Belorusije između resornih ministarstava dve države zaključen Sporazum o saradnji u oblastima fizičke kulture i sporta. Na osnovu utvrđenih prioritetnih pravaca zajedničkog delovanja u ovom krovnom dokumentu, dve strane su dogovorile intenziviranje saradnje i kroz izradu posebnog programa.\nProgram saradnje sadrži kalendar konkretnih sportskih događaja i takmičenja koja će se tokom 2017. i 2018. godine organizovati u Srbiji i Belorusiji, a na kojima je očekivano učešće sportista i timova obeju strana. Pored toga, ovim dvogodišnjim dokumentom predviđeni su i drugi vidovi ostvarivanja bilateralne saradnje u oblasti sporta kroz razmenu iskustva, znanja i informacija državnih organa, sportskih naučnih i istraživačkih centara, anti-doping agencija i drugih relevantnih sportskih subjekata.\nMinistarstvo omladine i sporta, posebnu pažnju u radu posvećuje uspostavljanju i unapređenju međunarodne saradnje u oblastima omladine i sporta. Pored Sporazuma o saradnji u oblasti sporta, ovo ministarstvo od 2014. godine ima potpisan i poseban sporazum o saradnji u oblasti omladine sa Ministarstvom obrazovanja Republike Belorusije.


BalkanMagazin :: Nove tehnologije u NIS-u\nčetvrtak, 07. jul 2016 08:57\nNIS uspešno započeo upotrebu mašine za podbušivanje cevovode za naftovode, gasovode i električne instalacije.\nPogon Izgradnja u Naftagas-Tehničkim servisima Naftne industrije Srbije od nedavno uspešno koristi dirigovanu mašinu za podbušivanje Vermer D 36 X 50, koja kompaniji omogućava samostalno podbušivanje cevovoda za naftovode, gasovode i električne instalacije. Specifičnost mašine je horizontalno bušenje, koje se izvodi bez oštećenja po objekat iznad koga se radi.\nOvom mašinom je izvršeno podbušivanje kanala za provlačenje kablova za električnu energiju za bušotine Ki 126 i 127 na polju Kikinda. Korišćenje ove mašine NIS-u omogućava samostalno podbušivanje cevovoda, ali se očekuje i njeno angažovanje za potrebe trećih lica budući da u Srbiji postoji samo još jedna takva mašina, kao i značajan obim delatnosti u okviru kojih bi ovakva oprema bila od višestruke koristi.\n„Ova mašina nam pruža mogućnost da samostalno podbušujemo cevovode za naftovode, gasovode i električne instalacije, kako za potrebe NIS-a, tako i za treća lica u Srbiji i van nje. Pogon Izgradnja je spreman da nastavi da radi sa ovom mašinom za potrebe svih blokova NIS-a, ali i da izađe u susret drugim kompanijama kod kojih se ukaže potreba za angažovanjem ove opreme, posebno zbog njenih prednosti pri realizaciji infrastrukturnih projekata,“ kaže Vesna Trbović, direktorka Pogona Izgradnja u Naftagas-Tehničkim servisima.


Uvjereni da im je odlazak u inostranstvo najveća šansa da pronađu zaposlenje stanovnici Srpske masovno se upisuju na kurseve stranih jezika, od kojih su najpopularniji njemački i engleski, dok je sve više i onih koji uče skandinavske jezike.\nNovi Pravilnik o obilježavanju vozila kojim upravlja lice sa oštećenim ekstremitetima ili kojim se prevozi lice sa invaliditetom 100%\nMinistarstvo komunikacija i transporta Bosne i Hercegovine donijelo je novi Pravilnik o obilježavanju vozila kojim upravlja lice sa oštećenim ekstremitetima ili kojim se prevozi lice sa invaliditetom 100%.\nPredsjedniku “ReStarta” kazna od 500 KM!?\nPredsjednik udruženja “ReStart” iz Banjaluke Stefan Blagić dobio je “čestitku” tešku 500 KM! U pitanju je prekršajni nalog zbog ne preduzimanja mjera za obezbjeđenje reda i mira na javnom skupu.\nStrana 2 od 366


Otvorene prijave za letnji kamp inovacija “Ja imam ideju”\n#kidhub #kamp #leto #inovacije #dizajn #programiranje #app #cirkularnaekonomija\nInspirišemo decu da kreiraju inovativna eko rešenja pomocu mobilnih aplikacija!\nKIDHUB, decji kreativni hab, organizuje prvi letnji kamp inovacija i IT preduzetništva “Ja imam ideju” za decu uzrasta od 13 do 17 godina od 9. do 31. avgusta na dve lokacije - Ekološki centar “Radulovacki” i “Impact Hub” Beograd.\nProgram kampa se sastoji iz tri celine “Eko dizajn - Cirkularna rešenja za buducnost”, “Programiranje mobilnih aplikacija u MIT App Inventor alatu” i “Dizajniranje prototipa i izrada poslovnog plana”.\nCentralna tema je cirkularna ekonomija (12. cilj održivog razvoja Ujedinjenih Nacija) jer je to jedna od kljucnih tema za opstanak živog sveta na planeti Zemlji i velika mogucnost za kreiranje kreativnih poslova buducnosti koji su važni upravo za decu i mlade. Po završetku kampa, na završnom dogadjaju 31. avgusta bice proglašena najbolja rešenja, a jedno od njih dobiće šansu da bude realizovano zahvaljujuci partnerima kampa.\nOvaj jedinstveni kamp je jedan od pobednika Superste + programa koji realizuju Erste banka i Trag fondacija.Školu je podržao VIP Mobile, a organizacija Dostignuca mladih iz Beograda je obezbedila stipendije za besplatno ucešce pet devojcica u okviru programa “Girls in IT”. Partneri kampa su Impact Hub, Eko centar Radulovacki i Cefin - Centar za finansijsku edukaciju i osnaživanje.


REVIZIJA I RAČUNOVODSTVO: Kako do nadoknade zarade za porodiljsko - Nira Press\nPočetna » REVIZIJA I RAČUNOVODSTVO: Kako do nadoknade zarade za porodiljsko\nČlanom 94. Zakona o radu propisano je pravo zaposlenog na porodiljsko odsustvo, dok su visina naknade, način obračuna i isplate utvrđeni Zakonom o finansijskoj podršci porodici sa decom.\nOd 1. jula 2018. godine u primeni je novi Zakon o finansijskoj podršci porodici sa decom kojim se predviđa značajno drugačiji postupak u vezi sa obračunom i tretmanom naknade zarade za vreme porodiljskog odsustva.\nNaime, ukoliko je rešenje o pravu na porodiljsko odsustvo doneto od 1. jula 2018. godine, u skladu sa novim Zakonom, poslodavac više nema nikakvih obaveza, jer utvrđivanje osnovice za naknadu zarade vrši lokalna samouprava na osnovu podataka iz Centralnog registra obaveznog socijalnog osiguranja. Isplata naknade se vrši direktno iz budžeta na račun porodilje, a ne preko računa poslodavca kako je do tada bio slučaj. Samim tim, za sva rešenja o pravu na porodiljsko odsustvo doneta po novom Zakonu, poslodavac nema nikakvu obavezu obračunavanja ili evidentiranja bilo koje poslovne promene u vezi sa tim porodiljskim odsustvima. S druge strane, ukoliko je rešenje o pravu na porodiljsko odsustvo doneto u skladu sa starim zakonom, isplatu naknade zarade u toku porodiljskog odsustva će i dalje vršiti poslodavac i posle 1. jula 2018. godine, odnosno nakon stupanja na snagu novog Zakona.\nRešenjima iz novog Zakona, najviši iznos naknade zarade limitiran je na iznos tri prosečne zarade u Republici Srbiji, prema poslednjem objavljenom podatku republičkog organa nadležnog za poslove statistike, na dan podnošenja zahteva. Prema rešenjima prethodnog Zakona o finansijskoj podršci porodici sa decom, taj iznos je bio pet prosečnih zarada.


U Indijan Velsu se desilo nešto što nikada nije u ovom milenijumu – RTV SUNCE Arandjelovac\nHome » Sport » U Indijan Velsu se desilo nešto što nikada nije u ovom milenijumu\nin Sport 18/10/2021\nŠta se to dogodilo u Indijan Velsu?\nPrvo je Grigor Dimitrov napravio, možda i najveće iznenađenje, pošto je u četvrtom kolu pobedio Danila Medvedeva, koji je u u odsustvu Novaka Đokovića bio prvi nosilac i glavni favorit na turniru.\nZatim se sumrak favorita nastavlja u četvrtfinalu – Gruzin Nikoloz Basilašvili, 29. nosilac, eliminiše Stefanosa Cicipasa, a Amerikanac Tejlor Fric koji je postavljen za 31. favorita, izbacuje Aleksandera Zvereva.\nČetvrti Rubljov se još ranije oprostio od turnira, jer je u trećem kolu izgubio od domaćeg igrača Tomija Pola, tako da nijedan od četiri prva nosioca na turniru nije stigao do četvrtfinala, a stižu četiri igrača koji nisu ni u prvih 20. To se još nije dogodilo u ovom milenijumu.\nPobednik turnira je Kameron Nori iz Velike Britanije, koji je prošlog ponedeljka bio 26. na svetu, nakon čega je napravio skok od 11 mesta.\nSamo jednom se desilo da šampion bude van top 20 – bilo je 2010, kada je Ivan Ljubičić, tada 26. igrač planete, osvojio turnir, ali su ostala trojica u polufinalu bili iz prvih 10 (Rafael Nadal (3), Robin Soderling (7) i Endi Rodik (8)). Treba imati u vidu da je Ljubičić tokom 2006. i 2007. bio među najboljih deset.\nKako ovo objasniti? Neki smatraju da se radi o smeni generacija.\nMeđutim, ako pogledamo dve donje tabele i međusobno ih uporedimo, vidimo da oni koji su katastrofalno prošli, ove godine, u Indijan Velsu su mlađi, ukupno, za 13 godina i imaju preko 25.000 više bodova, od one četvorke koja ih je eliminisala pre polufinala, pa nije realno očekivati da će ih ovi drugi smeniti. Treba imati u vidu da je zbir bodova četiri „heroja“ ovog turnira manji od broja bodova spomenutog Zvereva.\n2 Danil Medvedev 25 10.575\n3 Stefanos Cicipas 23 8.175\n4 Aleksander Zverev 24 7.603\n5 Andrej Rubljov 23 6.310\nUkupno 95 32.483\n26 Kameron Nori 26 2.015\n28 Grigor Dimitrov 30 1.881\n36 Nikoloz Basilašvili 29 1.556\n39 Tejlor Fric 23 1.495\nUkupno 108 6.947\nAko se misli na smenu velikog „trijumvirata“ (Đoković, Federer, Nadal) koji traje duže od 2. Rimskog trijumvirata (Antonije, Oktavijan, Lepid) formiranog 43. god. pre nove ere, onda se može očekivati da će, imajući u vidu godine, vreme oporavka i broj bodova Švajcarca, kao i neizvesnost rezultata povratnika iz Španije, da će doći do „razaranja trijumvirata“, ali bez negativnih posledica po Novaka.\nNa kraju, da je svetski „broj 1“ učestvovao na Indijan Velsu 2021. sigurno ne bi polufinale bilo bez igrača iz prvih 10, a verovatno bi i pobednik turnira bio iz prvih 10.\nPsihofizičko stanje Novaka Đokovića i njegov pristup tenisu i životu uopšte, garantuju da će se on, u sledećih pet-šest godina nalaziti u samom vrhu liste.\nJedino povrede i neke neteniske akcije (nameštanje suspenzija, embargo za pojedine turnire (vakcinacija) i još neke neteniske akcije koje su se dešavale ili bile planirane) mogu ga, privremeno, ugroziti. U određenoj meri, o tome govori i tabela ispod.\n1 Novak Đoković 34 11.633\n6 Rafael Nadal 35 5.815\n9 Rodžer Federer 40 3.765\nUkupno 109 21.213\nNa kraju, možda je najbolje sačekati rezultate sledećih turnira (koji će pokazati značenje ovog iznenađenja u Indijan Velsu):\n• Masters u Parizu (od 1. do 7. novembra),\n• Završni turnir u Torinu (od 14. do 21. novembra), a možda i\n• Australijan open (januar 2022)\nPrethodna: CK Aranđelovac – Dan borbe protiv trgovine ljudima\nSledeća: Pozorišni festival u Mladenovcu


Voroncevič: "Biće velika borba" - Sportske.net\nVoroncevič: "Biće velika borba"\nKošarkaški reprezentativac Rusije Andrej Voroncevič rekao je danas da očekuje tešku i borbenu utakmicu protiv Srbije u polufinalu Evropskog prvenstva.\n"Biće teška utakmica. Ovo je važan meč, veliki korak ka finalu, oba tima će se boriti za pobedu. Biće drugačija utakmica od one u grupi, ovo je velika motivacija za oba tima, drugačija je energija. Odigrali smo mnogo utakmica, svi smo umorni, ali verujem da je u obe ekipe dobro raspoloženje, svi žele pobedu i da daju sve što mogu za finale", rekao je Voroncevič novinarima u Istanbulu.\nKošarkaši Rusije večeras od 20.30h igraju u Istanbulu protiv Srbije u polufinalu Evropskog prvenstva. Rusija je nanela Srbiji jedini poraz na šampionatu, u grupnoj fazi.\n"Obe ekipe igraju dobru odbranu, biće zanimljivo. Ne mislim da je Srbija lako pobedila Italiju u četvrtfinalu, uložila je mnogo energije, a Italijani su promašili mnogo otvorenih šuteva. Izgledalo je da je bilo lako, ali svi igrači Srbije su umorni. Srbija je dobrom odbranom zaustavila Italiju", naveo je Voroncevič.\nUpitan o duelu dve zvezde Rusije i Srbije Alekseja Šveda i Bogdana Bogdanovića, Voroncevič je rekao da će to biti zanimljivo, ali će biti važno i kako će njihovi saigrači odigrati.\n"To su važni igrači u svojim ekipama, ali ključni će biti i drugi igrači. Ne radi se samo o napadu, o jednom igraču već o celom timu. Biće važno i koliko je dugačka klupa, kako će da pomogne", naveo je on.\nSelektor Rusije Sergej Bazarevič rekao je da Srbija ima dobar tim i da očekuje tešku utakmicu.\n"Dobro se poznajemo, igramo jake odbrane. Srbija igra kao što zna, dobro zna da iskoristi svoje prednosti", rekao je on.\nBazarevič je dodao da je kao igrač igrao protiv srpskog selektora Aleksandra Đorđevića, za koga je rekao da je sjajan igrač.\nUpitan o jednom od najboljih igrača Rusije Alekseju Švedu, selektor je rekao da je odmah znao da je talentovan igrač.\n"Nije mnogo jak, ali ima izuzetne atletske sposobnosti, razume igru, a moglo se videti da je talentovan dok je imao 16 godina. Doveo sam ga u juniorski program CSKA, dok je njegova sestra igrala za reprezentaciju. Nisam sumnjao, odmah sam rekao da sa njim moramo da potpišemo ugovor", naveo je Bazarevič.


Tači: Znamo kakve je masakre počinila Srbija - Sputnjik Srbija\n09:37 21.07.2018 Preuzmite kraći link\nStene i planine se moraju pomeriti za potpuno pomirenje sa Srbijom, opisao je put dijaloga sa Beogradom predsednik Hašim Tači u intervjuu za „Klan Kosova“.\nVojska Kosova je mogla da se formira još 2014, a liberalizacija viznog režima da se dogodi 2015. godine, naveo je Hašim Tači.\nOn je optužio Demokratsku ligu Kosova za ometanje tog procesa usled straha od gubljenja izbora.\n„Sada postoji jedna nepovoljna klima za vojsku. Imao sam u to vreme dogovore sa Amerikancima i sa NATO-om“, rekao je Tači.\n„Mi smo sada u nepovoljnijem položaju za uspostavljanje vojske, nego pre četiri godine. Pre četiri godine smo imali jednoglasno međunarodno odobrenje, danas imamo jednoglasno međunarodno oklevanje“, rekao je Tači.\n„Ne mislim da Kosovo i Srbija mogu sami da reše probleme. Mi znamo šta se dogodilo na Kosovu i kakvi su masakri koje je srpska država počinila“, rekao je Tači.\nUpravo je srpskom predsedniku tokom, kako je kazao, „najkraćeg, najtežeg i najgoreg razgovora“ rekao šta to kosovska strana ne zaboravlja — otkrio je detalje Tači.\n„Nije lako sedeti za stolom sa Vučićem, koji kaže da je Kosovo srce i kolevka Srbije“, kazao je Tači.\n„Ali imamo obavezu da radimo naporno u tom pravcu (pomirenja) i mnogo ulažemo za buduće generacije“, rekao je Tači.\nTači, Srbija, pregovori


Alpha Eurus usisivač\nUz to, ponekad dodatno opterećuje činjenica da ne možete da usisavate onda kada vi to želite jer zbog buke morate da vodite računa o komšijama ili u kući imate decu koja moraju da spavaju.\nUpravo zbog toga je „Alpha“ idealan proizvođač jer na tržište donosi novu generaciju nečujnih usisivača.\nModeli „Alpha Eurus“ i „Alpha Notus“ su po svojim karakteristikama idealni usisivači. „Notus“ ima snagu od 2.400 W i bez i najmanje buke će ukloniti sve nečistioće sa vaših podova ili nameštaja. Pored toga što niko neće čuti da usisavate, vaš usisivač neće podizati ni prašinu, već će dodatno osvežiti prostoriju budući da u sebi ima i osveživač vazduha.\nI drugi model, „Notus“, ima slične karakteristike, HEPA filter, usisnu snagu od 2.400 mmSS, kao i indikator za punu vreću.\nDužina creva iznosi 156 centimetara, a kabla koji se automatski namotava pet metara.\nUz oba modela dolaze i platnene i papirne kese i oba se mogu naći u krem ili crvenoj boji.\n„Aplha“ brend se i ovim istakao kao novo ime koje donosi inovacije na tržište uz visok kvalitet proizvoda i pristupačne cene.


Bler u Prištini dočekan uz državne počasti\n8. juli/srpanj, 2010.\nBivši premijer Velike Britanije Toni Bler doputovao je danas kasno poslije podne u Prištinu, gdje je dočekan uz najviše državne počasti.\nBlera je dočekao premijer Kosova Hašim Tači sa počasnom jednicom Garde Bezbjednosnih snaga Kosova i uz intoniranje himne Velike Britanije i Kosova.\nBivši britanski premijer večeras će se sem sa Tačijem sastati i sa predsednikom Kosova Fatmirom Sejdijuom.\nSutra će se Bler se susresti sa članovima predsedništva kosovskog parlamenta, govoriće na svečanoj sjednici Skupštine Kosova koja je sazvana njemu u čast, a obratiće se i građanima Prištine ispred Narodnog pozorišta.\nBler će, kako je najavljeno, biti proglašen za počasnog direktora Univerziteta u Prištini, a tokom boravka na Kosovu posjetiće i opštine Prizren i Peč.


Trajanje projekta: 30 meseci (jul 2020.- decembar 2022.)\nBudžet: 3.603.511,25 evra\nPrioritet: Bolje povezan i energetski odgovoran Dunavski region\nSpecifični cilj: Podrška ekološki prihvatljivim i bezbednim transportnim sistemima i uravnoteženoj dostupnosti urbanih i ruralnih područja.\nDunav i njegove plovne pritoke nude značajan slobodan kapacitet za teretni i putnički saobraćaj. Napredujući sektor transporta unutrašnjim vodnim putevima doprinosi održivom transportnom sistemu i regionalnom rastu. Pored boljih uslova plovnog puta, potrebna je modernija, energetski efikasnija flota, bolje upravljanje transportnim sistemom kroz sveobuhvatno planiranje infrastrukture i investiciona rešenja. Potrebe za investicijom odnose se na lučku infrastrukturu i suprastrukturu kao i na multimodalno povezivanje sa zaleđem luka.\nProjekat će se fokusirati na najveće regionalne izazove u upravljanju infrastrukturom i ali i planiranjem ključnih akcija u cilju podrške dunavskom transportu i planiranju lučke infrastrukture. Projekat se temelji na rezultatima ostvarenim tokom trajanja aktivnosti na projektu DAPhNE, odnosno na razvoju lučke infrastrukture i Mreže dunavskih luka.\nRezultati projekta DIONYSUS biće uključeni u dalju razradu politika razvoja transportnog koridora kroz izveštaje i analize nedostataka. Osim toga, obezbediće okvir za utvrđivanje nedostataka u železničkoj i putnoj infrastrukturi, kada je reč o pristupnosti dunavskim lukama, kao i za konsolidovanje investicionih potreba na osnovu analiza tržišta. Usklađivanje svega navedenog sa regionalnim planovima ekonomskog razvoja daće preporuke za njihovo prilagođavanje u skladu sa sektorskim prioritetima. Takođe, biće razrađen Master plan za infrastrukturu međunarodnog putničkog saobraćaja.\nOsnovni rezultati sastojaće se od planova razvoja luka i operativnih i poslovnih modela koji podržavaju kvalitet, održivi razvoj i investicije. Svi rezultati projekta biće usklađeni sa specifičnim ciljevima EU u domenu transporta, kao i ciljevima TEN-T mreže i Кohezione politike za period 2014 - 2020 i kasnije i narednog Višegodišnjeg finansijskog okvira (2021 - 2027), čineći DIONYSUS ključnim instrumentom koji će doprineti primeni EUSDR.\nZvanična internet prezentacija projekta: http://www.interreg-danube.eu/approved-projects/dionysus\nOnlajn konferencija ,,Marine – razvojna šansa nautičkog turizma''


Direkcija za javne nabavke Crne Gore učestvovala je na Sajmu praksi 2011. godine\nU subotu, 10. novembra 2011. godine, Direkcija za javne nabavke Crne Gore je imala zapažen nastup na Sajmu praksi 2011, koji je organizovan pod pokroviteljstvom Uprave za kadrove Crne Gore i Career Team-a.\nStudenti iz čitave Crne Gore su imali priliku da predstave svim učesnicima Sajma i predaju svoj CV, kako bi ostvarili svoju šansu za obavljanje tromjesečne prakse u nekoj od institucija.\nŽelimo se pohvaliti činjenicom da se u toku Sajma preko 70 studenata interesovalo za našu instituciju i predalo svoj CV. Studenti koji su se prijavili su studenti fakulteta ekonomske, pravne i društvene struke, kao i studenti sa određenim poznavanjem programiranja.\nKlasifikacija predatih CV-a i stvaranje užeg izbora će se obaviti u toku januara, a studenti koji budu u užem izboru biće pozvani na razgovor, nakon kojeg će se odrediti koji student može obavljati tromjesečnu praksu u Direkciji.\nPrezentaciju aktuelnog i budućeg stanja razvoja sistema javnih nabavki u Crnoj Gori kao i Direkcije za javne nabavke, posjetiocima su prenijeli Samostalni savjetnik Zilha Bralić i Viši savjetnik Aleksandar Anđić,zaposleni u Direkciji.\nDirektor i učesnici Sajma


Sve se odigralo u nedelju oko 00.30 časova ispred jednog poznatog kafića u Banjaluci. Mladić nakon fajronta navodno nije želeo da napusti kafić, pa je reagovalo obezbeđenje.\n- Policiji je prijavljeno da je ispred kafića fizički napadnuto jedno lice, koje je zbrinuto u UKC Republike Srpske. Zbog sumnje da je počinio krivično delo nanošenja telesnih povreda uhapšen je D. R. - rekla je portparol PU Banjaluka Danijela Mučibabić.\nOna je potvrdila da se identičan slučaj dogodio i u drugom kafiću u Banjaluci, te da je privedena jedna osoba. Nezvanično saznajemo da se radi o konobarici koja je, nakon tuče i naguravanja, gurnula jednog gosta. Usled toga on je pao i udario glavom o ivičnjak. Konobarica je uhapšena i utvrđeno je da je bila pod dejstvom alkohola, dok je mladić prebačen u UKC Republike Srpske.\nhapšenje napad Banjaluka napad na gosta


Balet Hongkonga - Blic Online\nBalet uz "Bitlse" besplatno za Beograđane\nBalet Hongkonga pokloniće Beogradu besplatan 15-minutni performans u Muzeju savremene umetnosti u petak 23. marta u 13h.\nŠta donosi 15. Beogradski festival igre: Balet Hongkonga uz muziku Bitlsa na srpskim ulicama\nBalet Hongkonga, posle Madrida, Bona i Nojsa, u Evropi gostuje još samo kod nas. I to u Sava centru (23. mart), u SNP u Novom Sadu (21. mart), kao i na ulicama dva grada.\nPogledajte kompletan program Beogradskog festivala igre\nBeogradski festival igre će, pod sloganom "Prestonica", u okviru svog petnaestog izdanja biti održan od 15. marta do 4. aprila u Beogradu i Novom Sadu. Ukupno 15 trupa iz 14 zemalja otkriće 24 nove koreografske postavke.\nBeogradski festival igre: Trupe iz Hong Konga, Sidneja i Izraela premijerno u Srbiji\n15. Beogradski festival igre biće održan od 15. marta do 4. aprila 2018. Organizatori su saopštili prve učesnike koji će nastupati u Sava centru: Kompanija Dimitrisa Papajoanua, Vertigo iz Izraela, Balet Hong Konga i Sidnejska kompanija. Prodaja karata za te predstave počinje sutra.


SARAJEVO, 20. JUNI (ONASA)\nVlada Federacije BiH je na današnjoj sjednici usvojila Informaciju o ukupnom javnom dugu Federacije BiH. Ukupan vanjski i unutarnji dug Federacije Bosne i Hercegovine, iznosi nominalno 4,584 milijardi KM. Vanjski dug iznosi 2,553 milijardi KM i odnosi se na stanje vanjskog duga po osnovi kredita u iznosu od 2.489.508.800 KM koje je ugovorila Bosna i Hercegovina i kredita u iznosu od 63.764.038 KM koje je izravno, u skladu sa Zakonom o vanjskom dugu, ugovorila Federacija BiH. Od ukupnog duga, na stari se odnosi 43,58 posto ili 1.112.533.138 KM. Strukturu starog duga čine obaveze prema Pariškom i Londonskom klubu, Svjetskoj banci - IBRD i EUROFIMI. Novi dug Federacije BiH iznosi 1.437.402.959 KM ili 56,32 posto ukupnog vanjskog duga. Po osnovi inostranih kredita, nove obaveze Federacije BiH se procjenjuju na 815 miliona KM. Otplata glavnice po ovom osnovu bi trebala početi 2009. godine i iznosit će 7,8 miliona KM ili 9,8 posto u odnosu na nove kreditne obaveze. Procjenjuje se da će ostatak duga nakon 2015. godine biti 604,9 miliona KM, saopštio je Ured za informiranje Vlade FBiH.\nZakonom o uplatama na jedinstveni račun i raspodjeli prihoda i Zakonom o finansiranju institucija Bosne i Hercegovine propisan je način osiguranja sredstava za servisiranje vanjskog duga. U skladu s tim, Federacija BiH mora za sve te svoje obaveze samostalno osigurati sredstva.\nUnutarnji dug Federacije BiH na kraju marta 2007. godine procjenjuje se na 2,031 milijardi KM, a tačan iznos će biti poznat na kraju godine kada će biti završena verifikacija cjelokupnih potraživanja.\nU ovoj i u slijedećim godinama, u cilju fiskalne održivosti, poseban akcenat Federacija BiH će dati poboljšanju načina upravljanja dugom.\nNakon razmatranja Informacije, Vlada Federacije BiH je zaključila da je Komisija za pojedinačno verificiranje obaveza prema dobavljačima prijašnjeg Federalnog ministarstva odbrane stvorenih u periodu od 1. aprila 1996. godine do 31. decembra 2002. godine, dužna pristupiti pojedinačnom i konačnom verificiranju obaveza prema dobavljačima bivšeg ministarstva. Neophodno je, također, da se po okončanju verifikacije dostavi izvještaj Vladi Federacije BiH. Potrebno je pokrenuti postupak donošenja odgovarajućih izmjena i dopuna Zakona o utvrđivanju i načinu izmirenja unutarnjih obaveza Federacije BiH, kako bi se mogao realno iskazati dug po ovoj osnovi. Federalno ministarstvo finansija je dužno da sagleda i procijeni potencijalne rizike po Proračun Federacije BiH kod izvršenja sudskih rješenja o izvršenju po osnovi unutarnjeg duga i da iste planira za izvršenja.\nU Federaciji BiH prošle godine proizvedeno je 8.247,9 GWh električne energije, odnosno 36 posto više od plana, a 9,5 posto više nego u 2005. godini, kaže se u danas usvojenoj Informaciji o stanju energetskog sektora FBiH. Pri tome su najviše struje isporučile termoelektrane (58,3 posto), dok su hidroelektrane sudjelovale s 40,9, a male hidroelektrane s 0,8 posto. Tijekom 2007. godine trebale bi biti okončane aktivnosti na povezivanju elektroprivreda i rudnika. Uz to, hidroelektrane bi trebale biti prestrukturirane u četiri supsidijarna društva: HE Rama, HE Mostar, HE Peć-Mlini, zatim HE Čapljina, te HE Jajce 1 i HE Jajce 2 kao supsidijarna društva Elektroprivrede HZ HB, a HE Jablanica, HE Grabovica i HE Salakovac kao supsidijarno društvo Elektroprivrede BiH. Prestrukturiranje očekuje i distributivna poduzeća.\nLani je Elektroprivreda BiH ostvarila dobit od 5,4 milijuna, a Elektroprivreda HZ HB od oko jednog milijuna konvertibilnih maraka. Inače, obje elektroprivrede od potrošača su na kraju 2006. godine potraživale ukupno više od 227 milijuna KM.\nSve izraženija tendencija u korištenju prirodnog gasa dovela je do prošlogodišnje potrošnje u Federaciji BiH od 223.000.000 m3, pri čemu je ostvarena visoka razina naplate od 95 posto, kaže se u Informaciji. Razvojni planovi usmjereni su ka plinovodu Visoko-Brnjaci, kao i gradnju mreža u Srednjebosanskom kantonu i Gornjem Podrinju.\nMaloprodajnu mrežu u oblasti naftnog gospodarstva u Federaciji BiH čini 535 benzinskih crpki. Istodobno, U FBiH je registrirano 360 dobavljača naftnih goriva, što govori o usitnjenosti tržišta. Iako, sa stajališta konkurentnosti, to može biti pozitivno stanje, s aspekta ekonomičnosti može se govoriti o neracionalnom ponašanju.\nPosljednjih godina intenzivirana su istraživanja o mogućnosti korištenja vjetra za proizvodnju električne energije. Osobito se to odnosi na plato Podveležja, a Vlada FBiH je 2005. godine prihvatila projekt “Analiza mogućnosti korištenja vjetra u proizvodnji električne energije na teritoriju BiH, te donaciju Vlade Kraljevine Španjolske za njegovu realizaciju.\nPrihvatajući danas Informaciju o realizaciji Odluke za iznalaženje strateškog partnera za JP “B&H Airlines” d.o.o Sarajevo, Vlada FBiH zadužila je Federalno ministarstvo prometa i komunikacija i Agenciju za privatizaciju u FBiH, kao i tijela uprave zrakoplovne kompanije, da provedu aktivnosti s ciljem iznalaženja strateškog partnera za dokapitalizaciju, sukladno Zakonu o gospodarskim društvima, te uz uvažavanje uvjeta Federalne vlade.\nVlada FBiH danas je donijela i Rješenje o imenovanju osmočlanog Povjerenstva za realizaciju ovih aktivnosti, sastavljeno od predstavnika Agencije za privatizaciju u FBiH, Federalnog ministarstva prometa i komunikacija i “B&H Airlinesa”.\nPovjerenstvo ima zadatak da, uz suglasnosti i smjernice Federalne vlade, pozove potencijalne partnere i investitore i izabere strateškog investitora. Ono će provesti i ostale aktivnosti koje prethode zaključenju i realizaciji ugovora o dokapitalizaciji.\nVlada FBiH prihvatila je inicijativu premijera Federacije BiH za uključivanje tri projekta u programske aktivnosti Vlade i federalnih ministarstava. Riječ je o pitanjima tretmana porodice kao osnovne ćelije društva, zatim problematici mladih, te, s početkom od sljedeće godine i u dogovoru s kantonalnim vladama, osiguranju besplatnih udžbenika za obavezno osnovno obrazovanje.\nS tim u vezi, nadležna federalna ministarstva zadužena su da što prije za Vladu pripreme model realizacije ovih inicijativa s precizno utvrđenom dinamikom, te predlože odgovarajuća zakonska rješenja koja se odnose na nadležnost ministarstava i u ove tri oblasti.


AKB: Vučević krši prava građana - Društvo - Dnevni list Danas\nPočetna » Društvo » AKB: Vučević krši prava građana\nAKB: Vučević krši prava građana\nAdvokatska komora Beograda(AKB) saopštila je, povodom reagovanja funkcionera Srpske napredne stranke Miloša Vučevića na prvostepenu presudu u slučaju Luka Beograd, da će podneti inicijativu za izmenu Krivičnog zakona tako da se kršenje pretpostavke nevinosti propiše kao posebno krivično delo.\n5Piše: DanasOnline 27. decembra 2017. 12.58\nSmatramo da se ovakvim izjavama grubo krše prava građana u krivičnom postupku, navodi se u saopštenju koje je potpisao predsednik AKB Jugoslav Tintor.\nAKB podseća javnost da državni organi i javne ličnosti ne smeju kršiti pretpostavku nevinosti i svojim komentarima sudskih odluka u krivičnim postupcima koji su još u toku posredno vršiti pritisak na sud.\nU saopštenju se navode članovi Evropske konvencije o zaštiti ljudskih prava i osnovnih sloboda i Ustava Srbije koji garantuju svim građanima pravo na pravično suđenje koje podrazumeva pretpostavku nevinosti.\nZakonik o krivičnom postupku propisuje da su državni organi, sredstva javnog obaveštavanja i javne ličnosti dužni da poštuju pretpostavku nevinosti i da svojim izjavama o okrivljenom, krivičnom delu i postupku ne povređuju prava okrivljenog, podseća AKB.\nadvokatska komora beograda, prava gradjanaBeograd\n27. decembra 2017. u 13.47\nKo pita danas kako su kršena prava hiljade i hiljade radnika, koji su u pljačkačkoj privatizaciji ostali bez posla i igde ičega. Vučević je jedan od retkih koji je javno rekao istinu, kao i o načini suđena ljudima koji su u njoj učestvovali.\n27. decembra 2017. u 19.38\nCovek je upravu sto posto sudije su u Srbiji najvise korumpirane.\nSve pohvale za Vučevića koji je izneo istinu\n27. decembra 2017. u 21.01\nKonačno da neko izađe u javnost sa ovom izjavom.\n27. decembra 2017. u 21.02\nSvaka čast, odlična izjava.


Srbija će nastaviti da pruža maksimalan doprinos razvoju Procesa saradnje u jugoistočnoj Evropi\npetak, 30. jun 2017.\nIstupanje prvog potpredsednika Vlade Srbije i ministra spoljnih poslova Ivice Dačića na sastanku ministara spoljnih poslova Procesa saradnje u jugoistočnoj Evropi (PSuJIE) koji se održava u Dubrovniku:\nDozvolite mi da se, na početku, zahvalim domaćinima na organizaciji ovog sastanka, kao i na uloženom trudu i svemu što su učinili tokom prethodnih godinu dana predsedavanja PSuJIE.\nZadovoljstvo mi je što sam u mogućnosti da prisustvujem današnjem sastanku i da učestvujem u diskusiji o značaju regionalne saradnje za stabilnost regiona kao celine.\nSrbija se konstantno kreće putem ka Evropskoj uniji, sa veoma dobrim ekonomskim pokazateljima. Iako iz EU povremeno stižu poruke koje nas ne ohrabruju, mi intenzivno radimo kako bi s naše strane bili ispunjeni uslovi za otvaranje novih poglavlja. Duboko smo zahvalni malteškom predsedavanju na podršci i posvećenosti koju su pokazali. Naša je želja da predstojeće predsedavanje Estonije pamtimo po tome što je Srbija u tom periodu otvorila veći broj pregovaračkih poglavlja. Nadamo se da će i naši sagovornici u Briselu uvideti koliko je važno da se naš pristupni proces odvija određenom dinamikom i kolike mogu biti posledice, ukoliko bi ponovo došlo do zastoja. Do sada smo otvorili 10 pregovaračkih poglavlja i dva privremeno zatvorili. Cilj nam je da očuvamo uspostavljenu dinamiku održavanja međuvladinih konferencija i da u narednom periodu otvorimo sva poglavlja za koja u datom momentu pokažemo da smo tehnički spremni, a svako otvaranje novih poglavlja u pregovorima sa EU predstavlja dodatni zamajac i reformama koje sprovodimo. Budimo iskreni, svi smo svesni realnosti, proces pristupanja EU jeste primarno tehnički, ali je u velikoj meri i politički. Za nas je veoma bitno da nam se pruži izvesnost članstva u EU, kakvu su imale sadašnje članice EU, jer smo svi svedoci da su poslednjih godina kriterijumi za članstvo postajali sve brojniji i složeniji, dok se istovremeno situacija u EU i u našem regionu dodatno komplikovala, zbog brojnih kriza s kojima smo se zajedno suočavali. Bez jasne evropske perspektive, teško je očekivati da će region ostati stabilan i na evropskom kursu.\nNa žalost, u odnosu na druge kandidate, pregovarački proces Srbije dodatno je opterećen uslovljavanjem napretka u pregovorima napretkom u dijalogu Beograda sa Prištinom. Mi smo skoro dve godine čekali da otvorimo prva pregovaračka poglavlja, jer nismo imali s kim u Prištini da vodimo dijalog. Tako nešto ne sme da se ponovi, zato što bi se na taj način Srbija, koja svesrdno sprovodi reforme, kaznila zbog tuđe opstrukcije. Svi smo svedoci da se čak ni postignuti dogovori ne poštuju – zbog čega ni nakon 4 godine nije formirana Zajednica srpskih opština? Da li biste sedeli skrštenih ruku i čekali da Beograd ne ispunjava svoje obaveze? Da li biste ćutali da mi verbalno napadamo druge u regionu i izražavamo teritorijalne pretenzije? Bez namere da danas zaoštravam diskusiju, jer je verbalni diskurs u regionu poslednjih meseci previše opterećen visokim tonovima, želim da kažem da mi od EU očekujemo principijelnost, doslednost i poštovanje svakog prema njegovim delima.\nPonoviću stoga naš stav da sva sporna pitanja treba rešavati u odgovarajućem forumu u neposrednim razgovorima dveju zainteresovanih strana, a u okviru pregovaračkog procesa isključivo pitanja iz domena pravnih tekovina i pozitivne prakse EU.\nUprkos postojanja određenih međusobnih razlika i povremenih neslaganja, prouzrokovanih nerešenim pitanjima iz prošlosti, ono što je najvažnije, a što se može videti na sastancima Procesa saradnje u JIE, kao važnog političkog foruma, ali i na sastancima Zapadno-balkanske šesstorke ili Berlinskog procesa, jeste da uglavnom postoji politička volja za pomirenjem i boljom budućnosti za sve građane u regionu. Ipak, evropski pravac koji smo izabrali svi mi u jugoistočnoj Evropi, nije bitan samo za građane u regionu, već je veoma važan i za sve građane Evropske unije, jer bez stabilnog i integrisanog regiona, nema ni stabilnosti ni bezbednosti EU.\nEkonomski razvoj svakog od nas pojedinačno, ali i regiona u celini, predstavlja preduslov za stabilnost regiona, ali i za nastavak procesa pristupanja EU. Smatram da bi jačanje ekonomske saradnje, na čemu već radimo težeći da uspostavimo regionalni ekonomski prostor, a posebno povećanje evropskih investicija u regionu, bio veoma značajan, i za nas u regionu, i za investitore iz EU, jer bi se, umesto malih i nekonkurentnih tržišta, radilo o tržištu od 20 miliona ljudi. Takođe, smatram da je neophodna zajednička borba svih u regionu protiv narušavanja principa dobrog ekonomskog upravljanja, a tu pre svega mislim na borbu protiv korupcije i organizovanog kriminala.\nRegion će uskoro, nakon što u Trstu bude potpisan Ugovor o transportnoj zajednici, krenuti korak dalje i u ovom segmentu. Želeo bih ponovo da vas zamolim da nam pružite podršku da u Beogradu bude sedište Sekretarijata Transportne zajednice, što je logičan korak, jer već više od 10 godina u Beogradu uspešno radi Transportna opservatorija za jugoistočnu Evropu, koja treba da preraste u buduću Transportnu zajednicu.\nŽeleo bih da dodam i da Srbija u potpunosti podržava dalje intenziviranje regionalne saradnje kao suštinske baze za stabilnost regiona. Srbija će nastaviti svoje napore za očuvanje mira i stabilnosti u regionu, a to se odnosi na sve političke i ekonomske probleme koji postoje i koje možemo rešavati isključivo putem otvorenog i kontinuiranog dijaloga. Mi se moramo okrenuti budućnosti, jer smo predugo jedni druge optuživali za prošlost, koja nikome nije dobro donela. Moramo nastaviti da radimo zajedno, uvažavajući jedni druge a pre svega, uvažavajući zajedničke interese, kojih nije malo.\nIskoristio bih ovu priliku i da poželim Sloveniji puno uspeha povodom preuzimanja mesta predsedavajućeg PSuJIE.\nDopustite mi i da na kraju istaknem da je Srbija otvorena za saradnju sa novim predsedavajućim PSuJIE i da će, koristeći sve svoje raspoložive kapacitete, nastaviti da pruža maksimalan doprinos razvoju PSuJIE, kao i drugim oblicima regionalne saradnje.\nKljučne reči: govori Hrvatska Ivica Dačić Ministar spoljnih poslova


Politikolozi o uticaju američkih izbora na Balkan\n05 novembar, 2016\nAmerika će posle predsedničkih izbora izgledati baš kao što izgleda danas, bez obzira na pobednika izbora, ocenio je profesor Džejms Seroka sa američkog Auburn univerziteta.\nUčestvujući u radu današnjeg seminara politikologa na Kopaoniku, on je istakao da zapadni Balkan nije prioritet za Trampa, dok je za Hilari Klinton poznato da pruža podršku Prištini i kosovskim Albancima. Ujedno, Seroka ne ostavlja Donalda Trampa bez šansi za pobedu na izborima, ali ipak smatra da je Hilari Klinton bliža uspehu:\n"Do sada je svaka anketa pokazala da će Klintonova biti pobednik. Ali, ništa nije sigurno danas. Zadnji rezultat je 60 odsto za Klintonovu, a 40 odsto za Trampa."\nNi profesor Ivo Visković sa beogradskog Fakulteta političkih nauka ne očekuje velike promene nakon predsedničkih izbora u Americi, osim što bi u slučaju pobede Hilari Klinton promenu video u tome što bi ona bila prva žena predsednik Sjedinjenih Američkih Država:\n"Tramp, uz svo poštovanje prema njemu, ipak neke stvari u predizbornoj kampanju govori, koje se, niti mogu realno ostvariti, niti će on kao predsednik biti toliko moćan da može takve promene da ostvari. Naravno, ukoliko on pobedi šanse za neke promene su veće, ali mislim da, sve u svemu se spoljna politika, posebno prema našem regionu neće bitnije promeniti."\nGovoreći o evropskim integracijama i o poglavljima koja bi trebalo da se otvaraju, Visković je ocenio da je Srbija u ovom trenutku u teškoj situaciji, ali i da veruje da uz malo mudrosti i samokontrole može iz nje da izađe. Ukoliko i ne dođe do otvaranja novih poglavlja u decembru, po oceni Viskovića to neće biti tragedija .


Tanjug 24. marta 2019. 12:36\nBEOGRAD – Posle Evropske unije, region Cefta drugi je po važnosti spoljnotrgovinski partner Srbije, a prošle godine njena ukupna trgovina s tom organizacijom dostigla je 4,2 milijarde evra.\nMeđutim, ministar trgovine, turizma i telekomunikacija Srbije Rasim Ljajić ocenio je ove nedelje da je, objektivno, Centralno-evropski sporazum o slobodnoj trgovini (Cefta) „na infuziji i zahteva oporavak da bi se održao u životu“.\nOn je pomenuo mogućnost formiranja neke vrste „Cefte plus“, ali je dodao da je teško da ijedan sporazum može da zaživi bez podrške Evropske unije.\n„Potrebno je sva otvorena pitanja staviti na sto, otkloniti barijere u trgovini, usaglasiti sertifikate, liberalizovati tržište radne snage“, smatra Ljajić.\n„Pravljenje dodatnih ekonomskih planova, a da nemate nikakvu arhitekturu koja to treba da sprovede, nema smisla. Cefta je prevazidena, treba da pređemo u neku novu fazu, ako hoćemo da pravimo jedinstvenu ekonomsku politiku“, rekao je tada Čadež.\n„To je onda novi sprazum, jer je Cefta pomogla i unapredila stanje onda kada je bilo problematično „, rekao je Čadež.\nPredsednik Makedonske privredne komore Branko Azeski je ocenio da se Cefta pokazala kao promašaj, odnosno da je „mrtva“. On smatra da je potreban novi oblik organizacije i saradnje izmedu država regiona koji će eliminisati slabosti Cefte, odnosno da je vreme za novi aranžman pod pokroviteljstvom EU.\n„Novi mehanizam treba da se izgradi tamo, da se potpiše i da se ljudi osećaju odgovorno. EU bi bila garant tog procesa. Imamo problem izmedu clanica Cefte i nemamo mehanizam da se to prevaziđe. Mislim da treba da se rodi nešto novo, neki novi oblik organizacije i saradnje, koji ce eliminisati slabosti Cefte. Vlade ne mogu da vuku neodgovorne poteze i da za to ne snose odredene sankcije“, rekao je Azeski.